הוועדה המיוחדת לענייני הצעירים, כנסת 25, פרוטוקול מספר 10, 2023-03-22 00:00

נעמה לזימי: בוקר טוב, ברוכות הנמצאות, ברוכים הנמצאים היום בוועדת הצעירים של הכנסת

נעמה לזימי:  פתחנו היום דיון רביעי בנושא ההפיכה המשטרית והפעם על הפגיעה בנשים ובקהילת הלהט"ב, פגיעה שאנחנו רואים שהיא מתחילה מההסכמים הקואליציוניים של הממשלה הזו

נעמה לזימי:  היא עוד הרבה לפני הצרת צעדי מערכת המשפט, ההשתלטות על העליון וריסוק בג"ץ

נעמה לזימי:       אני שמחה לפתוח את הדיון הזה כי הוועדה הזו, ועדת הצעירים, היא תהיה הקול והפה של כל מי שצריכים לדבר ולהשמיע את החשש שלהם, את השאלות שלהם, את הביקורת שלהם, את כל מה שמשתיקים בעצם בכנסת הזו, שאני חושבת שבאמת המושב הזה היה ריסוק טוטאלי של הנוכחות של הרשויות בכל הוועדות, ושל הפיקוח שלנו בפרלמנט הזה

נעמה לזימי:  אני כל הזמן אזכיר, אנחנו לא רק בית מחוקקים, אנחנו המקום שאמור לפקח על כל מה שקורה, ולצערי ריסוק מעמד הכנסת ממש ניכר בצל ההפיכה

נעמה לזימי:       אני רוצה להגיד שלאחר לחצים רבים משרד המשפטים יישב איתנו היום בדיון

נעמה לזימי:  הם מתעכבים

נעמה לזימי:  המשרד טוען משום מה שאין השפעות של הרפורמה המשפטית על נשים ולהט"ב

נעמה לזימי:  זו סוגיה משפטית שהם אמורים לעסוק בה ולהכיר אותה, וזה גם משהו שנתקלנו בו גורף, שהמשרדים האמונים, כאילו אם אנחנו לא בודקים או לא מייצרים נייר עמדה, אז אין שום בעיה

נעמה לזימי:       כשראינו שהתעקשנו עם האוצר ואמרנו לאורך כל הדרך שיש פה סוגיה, גילינו שבשלב מסוים הם הבינו שאכן משהו מאוד חמור עתיד לקרות לכלכלה הישראלית, לעתיד שלנו, של הדורות הבאים, וחבל שזה לא נעשה בשלב מוקדם יותר שהיינו צופים, אז גם פה המשרדים אמורים לתת את הדעת ולהגיד איך הצבר הזה של כל הדברים והרצף שלהם יחדיו בסופו של דבר ישחק את ההגנות והזכויות של נשים שהן אולי רוב האוכלוסייה אבל מיעוט סוציולוגי, של הקהילה הגאה שאתמול חגגנו 35 שנה לביטול החוק לאיסור משכב זכר

נעמה לזימי:  יש לזכור שזה היה העליון ובג"ץ שבאמת דחקו גם בכנסת לעשות משהו כזה, אבל מאז אני לא זוכרת חקיקה משמעותית במקום הזה לטובת הקהילה הגאה

נעמה לזימי:  לצערי מרבית הסעד, ההכרה והזכויות הגיעו ממערכת המשפט

נעמה לזימי:       יש הרבה שמדברים על הכאב שלהם ממערכת המשפט, אבל נשים ולהט"בים לא פעם זכו לשוויון ולצדק בדיוק מהמערכת הזו

נעמה לזימי:  לקחת עבורנו את המקום הזה זאת פגיעה כבר בעצם העניין, כי כשאנחנו יודעים שפה לא עושים את העבודה הנדרשת ובמערכת המשפט כבר לא יהיו הכוחות שיעשו את זה, אז אנחנו יודעים שאנחנו הולכים לאחור

נעמה לזימי:       מנתוני המכון הישראלי לדמוקרטיה עולה באופן מובהק כי כ-62% מקרב כלל הנשים באוכלוסייה מוטרדות או מוטרדות מאוד מהשינוי לרעה בתחום השוויון המגדרי

נעמה לזימי:  ניתן להניח שבקרב אוכלוסיית הלהט"ב האחוזים זהים או אף גבוהים יותר, ואני חושבת שגם מינוי של אבי מעוז ועוד סוגיות בטח יהיו חלק מזה

נעמה לזימי:  אנחנו גם יודעים שפשעי שנאה וגילוי גזענות כלפי הקהילה הגאה היו בעליות של עשרות ואף יותר אחוזים בתקופה האחרונה ממש, ואני מניחה שגם אמרי זגורי יוכל להתייחס לזה לאחר מכן

נעמה לזימי:       אני אניח את הדברים ללאחר מכן כי אני כן רוצה שנשמע את כולכם ושיהיה פה דיון כמו שצריך ושהקול יישמע, של כל מי שהגיעו

נעמה לזימי:  אני כן מבקשת לדבר שתיים-שלוש דקות כדי שכולם ידברו ובמקסימום נעשה סבב נוסף

נעמה לזימי:       המושב הזה עומד להיסגר אבל אנחנו את הוועדה הזו נפתח גם במושב הבא עם כל ההשלכות וכל הדיונים האלה

נעמה לזימי:  ככל שנצטרך לתת את הדעת, אנחנו נמשיך

נעמה לזימי:  אני גם רוצה להגיד משהו

נעמה לזימי:  נשים זה כוח, הקהילה הגאה זה כוח

נעמה לזימי:  ראינו כמה מהפכות משמעויות בשנים האחרונות שנעשו בגלל ציבור שלא הסכים לקבל נבחרי ציבור הומופובים או מיזוגנים שיפגעו בזכויות שלו, וגם פה אני אומרת, אנחנו כוח

נעמה לזימי:  אנחנו לא ניתן שיפגעו בנו

נעמה לזימי:  בשביל זה צריך גם לחשוף ולשים זרקור ופשוט להגיד את הדברים לאשורם ולא לתת להם למסמס

נעמה לזימי:  אותי טוב ליבו של סמוטריץ' לא מעניין

נעמה לזימי:  אני לא סומכת עליו

נעמה לזימי:  אני סומכת על החקיקה, על ההגנות בחוק ועל הזכויות שלי

נעמה לזימי:  תודה רבה

נעמה לזימי:       אנחנו נפתח עם חברת הכנסת לשעבר אתי לבני, יו"ר לשעבר של פורום דבורה

נעמה לזימי:  אני מאוד מודה לך שאת פה וגם על העבודה שלך בוועדת חוקה, שאת מגיעה פעם אחר פעם

נעמה לזימי:  בטח שבאת באדום

נעמה לזימי:  תודה, אתי

אתי לבני: בוקר טוב, אני שמחה להיות פה

אתי לבני:  אני אבקש סליחה, אולי עוד שעה וקצת אני אעבור לוועדת חוקה כי שם באמת כל קול נספר

נעמה לזימי: ממש

אתי לבני: כן, אני באתי באדום כדי להביע את ההזדהות שלי עם החברות שלי ה"שפכות", והיום בכלל יש מצעד הסבתות בתל אביב

אתי לבני:  בדיון אני אבקש מכם הצעה לצבע לבגדים של הסבתות

אתי לבני:  מישהי הציעה כאן סגול

אתי לבני:      אני חושבת שהשינויים המשפטיים, ההפיכה המשפטית היא פוגעת בכולנו, ממש קטסטרופה, אבל הרבה או לא פחות או בתוספת, בנשים ובלהט"בים ובצעירים

אתי לבני:  אני הייתי יושבת-ראש ועדה למעמד האישה והתפקיד שלנו היה כל פעם להגדיל את הנוכחות של נשים, את הזכויות של נשים, את האפשרויות של נשים

אתי לבני:  הוועדה הצליחה להגיע להישגים, ייצוג נשים ודברים נוספים

אתי לבני:       מה שקורה עכשיו, פשוט לוקחים אותנו אחד, שניים, שלוש אחורה

אתי לבני:  זה התחיל מאמנת איסטנבול, אלימות נגד נשים שאושרה על ידי הממשלה הקודמת, אושרה ונבדקה, שאנחנו מצטרפים לאמנה הזאת

אתי לבני:  אחת, שתיים, שלוש, הממשלה החדשה הורידה אותה מהשולחן, לא מתאים משהו לסמוטריץ'

נעמה לזימי: היא גם מנעה את המעבר

נעמה לזימי:  אותם רוטמן וסמוטריץ' וסטרוק שלחצו אז על שקד ועל אחרים לא לאפשר את העברת האמנה, כבר מנעו את זה כנסת קודמת לצערי הרב

נעמה לזימי:  היינו צריכים ללכת על זה בכל הכוח למרות זאת

אתי לבני: גם לצערי הרב

אתי לבני:  טוב, נחזור לזה

אתי לבני:  זה לא נגמר

אתי לבני:  איפה שאני לא שמה את האצבע, אז הבעייתיות עולה וצמצום הזכויות עולה

אתי לבני:  למשל, ניקח את הצבא

אתי לבני:  הזכרת את פורום דבורה

אתי לבני:  זה פורום נשים מאוד בכירות במערכות הביטחוניות ובמערכות החוץ

אתי לבני:  תיראו איך מתראיין לו אדון רוטמן ב'עובדה' ואומר: "אליס מילר? אה, אליס מילר, כן, השופט הסתכל על הבחורה שנמצאת לפניו ואמר, אוי, היא נורא דומה לבת של השכן שלי, אז יאללה, נו, נעביר אותה כי היא נחמדה"

אתי לבני:  זה היה סוג הדיבור

אתי לבני:  זה זלזול

נעמה לזימי: זה שנאת נשים

אתי לבני: זה פחיתות ערך

אתי לבני:  פשוט אי אפשר לסבול את זה

אתי לבני:  כשאני העליתי את זה באחת הטענות בוועדה, "לא, לא, לא"

אתי לבני:  הוא מורח את זה, הוא לא מוכן להתמודד עם זה

אתי לבני:  כנגד זה, למשל ביומיים האחרונים בוועדה למינוי שופטים האיומה ונוראה שנחשבת ל"נסיגה" כדי לעוור את עיניי הציבור, הוסיפו אישה אחת או לפחות נדמה לי שיש היום ארבע נשים

אתי לבני:  זה עלה תאנה

אתי לבני:  אסור ליפול בפחים האלה, כי מה זה משנה הנשים שנמצאות במשמעת קואליציונית מאוד חמורה שש שנים? מה זה משנה? נכון, אנחנו רוצים נשים אבל נשים חופשיות ועם עמוד שדרה

אתי לבני:       בכלל שילוב הנשים בצה"ל, צה"ל זה בעיה בשביל הדתיים

אתי לבני:  לא אגיד הדתיים כולם אבל בשביל החרדים ובטח דתיים לאומיים

אתי לבני:  יש להם מאוד בעיה עם נשים בצבא, עם שילוב נשים בצבא

אתי לבני:  לא בא בחשבון שתהיינה לוחמות

אתי לבני:  יש יותר ויותר לוחמות

אתי לבני:  כמו שאנחנו שומעים מראשי הצבא, אי אפשר לקיים צבא בלי נשים ובלי נשים לוחמות, אבל הם לא יתנו את זה

אתי לבני:  אם אנחנו לא נהיה מאוד ערניות ולא יהיו לנו כלים להתמודד, לא תהיינה נשים לוחמות בצבא

אתי לבני:  תהיינה נשים, שוב פעם, שמגישות קפה אולי

אתי לבני:  גם הרב הראשי שהוא בעצם שולט על כל העניינים האלה היה כפוף לרמטכ"ל

אתי לבני:  אחת, שתיים, שלוש, מעבירים אותו מכפיפות לרמטכ"ל לכפיפות לרבנות הראשית

אתי לבני:  זה אומר המון כי תהיינה דרישות והוא יצטרך ליישם את הדרישות האלה

אתי לבני:       שמעתם שמרחיבים את הזכויות של בתי הדין הרבניים ב"הסכמה" אמנם

אתי לבני:  במסגרת סכסוך גדול של גירושין איזה הסכמות יש? הבעל יכפיף את האישה ללכת למקום שבו הוא רוצה בעיקר

אתי לבני:  אני לא מדברת על חילוניות, אולי גם, אבל בעיקר נשים חרדיות ונשים דתיות

אתי לבני:  שם יהיה המקום ששם בתי הדין ידונו בכל העניינים כולל של הרכוש

אתי לבני:  אתם זוכרים את פסק דין בבלי, שאז בית המשפט העליון החילוני התערב ואמר שאישה יכולה גם לרשת את אביה

אתי לבני:       אני אפסיק רגע כדי שאחרות גם תוכלנה, ואני אמשיך

אתי לבני:  יש לי הרבה מאוד תחומים שבהם הרפורמה הזאת היא קשה ורעה, וזה יום רע לנשים

אתי לבני:  תודה

נעמה לזימי: תודה רבה, אתי

נעמה לזימי:  רק להוסיף דבר קטן לפני שאנחנו ממשיכים

נעמה לזימי:  יש נטייה לרוטמן וכל מיני נשים להגיד שהם מייצגים את הקהילות שלהם, שהנשים הדתיות או החרדיות הן מיוצגות במפלגות שלהן

נעמה לזימי:  זה ממש לא

נעמה לזימי:  התפקיד שלנו לראות כל אישה באשר היא

נעמה לזימי:  אני לא מתכוונת להשאיר מאחור את הנשים בבית הדין הרבני ואף אחת אחרת

נעמה לזימי:  זכויות, הן זכויות, הן זכויות ואנחנו נעמוד בסולידריות עבור כל אחות שלנו

נעמה לזימי:  יותר מזה, לא פעם דווקא שדולת הנשים וארגונים אחרים הם אלה שעתרו נגד הדרה מגדרית של נשים חרדיות וסוגיות אחרות, מתוך ההבנה שבסוף אנחנו יחד ולא יפרידו אותנו

אתי לבני: כדאי להזמין את מיכל פרומן שהיא חלק ושהיא תדבר, ויש עוד הרבה

אתי לבני:  יש לי הרבה שמות של נשים שלא מקבלות את זה אבל פוחדות להתקומם

אתי לבני:  תודה

נעמה לזימי: נכון

נעמה לזימי:  תודה רבה

נעמה לזימי:       אנחנו נעבור לידידיה ויטל, שחקן תיאטרון וטלוויזיה

נעמה לזימי:  תודה שהגעת

ידידיה ויטל: תודה שהזמנת אותי, נעמה

ידידיה ויטל:  זה ממש מרגש ואני באמת מאוד מתרגש

ידידיה ויטל:  האמת שכואבת לי הבטן

ידידיה ויטל:  ממש ממש כואבת, שזאת גם דרך נוספת לומר שכואב לי הלב מאוד, ואני מודה שמעולם לא דמיינתי את עצמי מדבר במשכן הכנסת

ידידיה ויטל:  זה פעם ראשונה שאני נמצא כאן וגם עכשיו אני קצת רועד

ידידיה ויטל:  זה לא רעד של פחד במה כי אני שחקן ואני מופיע כל קהל כל ערב

ידידיה ויטל:  זה לא הרעד הזה, אבל יש פחד אחר שמרעיד אותי והוא הפחד ממה שקורה למדינה שלנו, פחד שמיתרגם לכאב בטן הזה, לכאב לב הזה וגם לכעס

ידידיה ויטל:  הוא מיתרגם עכשיו לכעס בחודשים האלה, שגורם לי לרעוד כבר הרבה מאוד שבועות, ואני מדבר כמובן על הרפורמה המשפטית שעליה כולנו מדברות ומדברים

ידידיה ויטל:      חברות וחברים אמרו לי, כשאתה מדבר תדבר מתוך אהבה ותהיה רגוע, אז אני כל הזמן מנסה לנשום ולהיות חיובי אבל אני מתהפך סביב זה ולא מבין איך אפשר להיות חיובי כשמהלכים כל כך קיצוניים קורים כאן בכנסת הזאת, המכובדת הזאת, ומשפיעים מייד על מה שקורה ברחוב

ידידיה ויטל:  למעשה הרחוב זה מה שמביא אותי לכאן, בגלל שברחוב אני זוכה לפגוש כל יום צעירות וצעירים בני 20, בני 30 שפוגשים אותי בעיניים מחייכות ואומרות, יא, גדלתי עליך, שזה משפט שגורם לי להרגיש קצת זקן אבל באותה מידה גורם לי להרגיש זכות על זה שזכיתי

ידידיה ויטל:  זכיתי לשחק בסדרת נוער שקראו לה "השמינייה" והיא נכנסה ללב של דור שלם של צופים וצופות, של ילדים שממש נכנסה להם לתודעה וללב, ילדים מכל שכבות האוכלוסייה שהם היום אנשים ונשים מכל שכבות האוכלוסייה

ידידיה ויטל:       באותה סדרת נוער כמו בסדרת נוער יש גיבורים טובים, הכי טובים, עם כוח למדא, המצאה של התסריטאי, כוח מיוחד שהופך אותם לאקסטרה מוכשרים בתחומם ולגיבורי-על, ויש רעים, רעים שרוצים לשאוב אליהם את הכוח של הלמדא כדי להשתלט על העולם

ידידיה ויטל:  במציאות אין

ידידיה ויטל:  אין אנשים רעים ואנשים טובים

ידידיה ויטל:  זה מורכב יותר מזה, אנחנו יודעים את זה

ידידיה ויטל:  כולנו מורכבים מאוד ואני מאמין בכל ליבי שכל אישה ואיש מבין האנשים שיושבים בכנסת הזאת, כולם מאמינים בכל ליבם שהם פועלים בדרך שלהם למען מה שנכון לפי אמונתם ועמדותיהם, אבל צריך להגיד באופן ישיר שלאף אדם ולאף מוסד אסור שיהיה כוח בלתי מוגבל, כי כוח בלתי מוגבל לא רק בסדרות וסרטים, הוא מוביל בהכרח למעשים רעים

ידידיה ויטל:  ההיסטוריה הוכיחה את זה והמציאות מוכיחה את זה

ידידיה ויטל:  מעשים שיכולים לפגוע באופן מיידי מעל הכול בזכויות של מיעוטים, של להט"בים, של ערביות וערבים ושל נשים שהן אפילו לא מיעוט

ידידיה ויטל:  כשמוסד אחד, רשות אחת תובעת כוח בלתי מוגבל, לנו כאזרחיות ואזרחים אין שום אפשרות אחרת

ידידיה ויטל:  אין חובה אחרת מלבד לאחד כוחות כמעט כמו בסדרת נוער, ולזעוק ולהיאבק

ידידיה ויטל:       לפני חודש בערך התפרסמו סרטונים של סטודנטית שהגיעה לדבר כאן בכנסת אולי בחדר הזה, הילי אבידר שמה

ידידיה ויטל:  היא ראתה את ראש הממשלה שלנו כאן במסדרון

ידידיה ויטל:  הצער והכאב שגם אני מרגיש, שכמו שאמרתי קודם, גם לובשים צורה של זעם, גאו בה והיא זעקה לעברו זעקה של פחד וזעקה של מחאה

ידידיה ויטל:  ראש הממשלה, הוא חיכה עם חיוך על הפרצוף עד שיפנו אותה אל מחוץ למסדרון, ובבוז מוחלט סיכם אותה: "שמעתי את דבריה של עוד אנרכיסטית", באותה דרך שהוא בזמנו גם סיכם את תושבת קריית שמונה ואמר לה, "את משעממת אותנו"

ידידיה ויטל:  זה הקול שראש הממשלה שלנו משמיע אל מול נשים בישראל, את לא מעניינת אותנו

ידידיה ויטל:       התמונה הזאת של אישה צעירה, אינטליגנטית, מחויבת רגשית שזועקת אל מול דמות של מנהיג שהתפקיד שלו זה לדאוג לכל האזרחים והאזרחיות, לכולנו, מסתכל עליה מגורשת מהמקום, מבטל אותה לחלוטין, רואה אותה נמחקת

ידידיה ויטל:  התמונה הזאת שהיא כביכול רגע זעיר בתוך הכאוס שקורה כאן עכשיו, יש דברים הרבה יותר גרועים שקורים, נכון? אבל היא מלווה אותי מאז והיא מסרבת להרפות, אולי כי הסטודנטית הזאת היא בול בגיל של מי אומרים לי, גדלתי עליך, ואולי כי עכשיו כשאני אבא בעצמי ואני מגדל בת פה בישראל, התמונה האגרסיבית הזאת של היעדר אב היא זועקת, והזעקה הזו של אישה שלא נשמעת, היא כואבת לי במיוחד ולכן תחושת האחריות האישית שלי מתפקעת ולכן אני מפגין ברחובות ולכן אני כאן היום

ידידיה ויטל:       כן, אני גם כאן כי אני הומו

ידידיה ויטל:  אני הומו שחי כאן בישראל, עובד ויוצר ותורם לסביבתו ומקיים חיי זוגיות ומשפחה, דברים שהם כביכול ברורים מאליהם לכולנו, אבל עבור להט"בים, כל אחד מהם כרוך במאבק

ידידיה ויטל:  עבורנו שום דבר בחיי היום-יום במדינת ישראל לא מובן מאליו

ידידיה ויטל:  במשך שנים כמו שנעמה אמרה, בית המשפט העליון היה אולי הגוף היחיד שהגן באופן שיטתי על חברי הקהילה הגאה

ידידיה ויטל:  הגן עלינו כשחווינו אפליה, כשחווינו ביזוי, כשחווינו השפלה, כשחווינו חוסר שוויון

ידידיה ויטל:       לפני עשור בערך אני יצאתי מהארון באופן פומבי ומאז יוצא לי לפגוש המון צעירים וצעירות שמספרים לי על המסעות האישיים שלהם, מסעות אל קבלה עצמית, מסעות יציאה מהארון, מסעות על החופש הזהותי שלהם, ואני נרגש לשמוע שהנראות הציבורית שלי ושל חברותיי וחבריי לקהילה עוזרת להם במסע הפרטי שלהם, ואני בעיקר נדהם לראות כמה התקדמה החשיבה רק בעשור האחרון, כמה פשוטים יותר סיפורי היציאה הארון וכמה רבות האופציות לביטוי עצמי דרך אהבה והמימוש שלה ודרך הגשמה מגדרית אותנטית

ידידיה ויטל:  את כל זה יש בממשלה הנוכחית מי שרוצים לחסל, וההפיכה המשפטית שהממשלה הזאת מנהיגה, שעוקרת ממערכת המשפט את העצמאות שלה לגמרי, גם בסעיף אחד בלבד, היא תפגע באופן מיידי ביכולת של מערכת המשפט להגן עלינו כמיעוט מופלה

ידידיה ויטל:       הקולות שאנחנו שומעים עכשיו כל הזמן בתקשורת ובמסדרונות וגם מהאנשים ברחוב, המשפחות שלנו, מתייחסים אל הזעקה שלנו כאל היסטריה, כאל איזה הגזמה

ידידיה ויטל:  הם מנסים לגמד את המשקל של הרפורמה, להפחית מהגודל של המהלך הזה

ידידיה ויטל:  הם מנסים להגיד שיהיה בסדר

ידידיה ויטל:  זה מה שאומרים כל הזמן, נכון? יהיה בסדר, לא יגעו בלהט"ב, לא יגעו בנשים

ידידיה ויטל:  אתם יודעים מה? הם משקרים

ידידיה ויטל:  הם פשוט משקרים וזה שקר שקל מאוד לזהות, ממש כמו שקל לזהות את הכוונה המלאה של אותם דוברים ודוברות כשהם אומרים שאפשר וכדאי להמיר אותנו, קהילת הלהט"ב, כשהם קוראים לנו בהמות וכשהם קוראים לנו פגומים וכשהם טוענים שעצם קיום המשפחות שלנו הוא ניסיון לרסק את מעמד המשפחה

ידידיה ויטל:       יבוא האדם אל ביתי בת ה-4 שגדלה במשפחת הורות משותפת עם שני אבות אוהבים ומסורים, יבוא אליה ויגיד לה שמשהו במשפחה שלה לא בסדר

ידידיה ויטל:  אז אני לא מוכן לקנות שום הבטחה ממי שרקם בריתות עם האנשים האלה, וגם לא מיושב-ראש הכנסת הנוכחי שמביא את בן זוגו ואת ילדיו ליציע האורחים פה באולם, אבל שותק בצייתנות מרצה כשעוברים עוד ועוד חוקים אנטי-להט"בים

ידידיה ויטל:  אז המבושים אותם אתה מכסה, כבוד היושב-ראש, הם מריחים עכשיו רע יותר מאי פעם וגם האף שלך קולט את זה, אבל עלה תאנה כמו שכל עלה שמנותק מהענפים שלו ומהשורשים שלו, יש לו עתיד אחד, להתייבש ולנשור

ידידיה ויטל:  הקהילה הלהט"בים יודעת להילחם על הזכויות שלה

ידידיה ויטל:  אנחנו אולי מייצרים ראשונים גם טרנדים באופנה, בתרבות, אבל עוד לפני זה אנחנו עומדים תמיד ועומדות תמיד ראשונים וראשונות בכל מאבק על זכויות הפרט ובכל מאבק על שוויון

ידידיה ויטל:       התחושה הקיצונית הזאת של אובדן אב שגם תיארתי קודם, היא קשה, אבל אם יש משהו שאנחנו הלסביות, ההומואים, הביסקסואלים, הטרנסים והטרנסיות, הקווירים מכל סוגים מנוסים בו, זה התמודדות עם כתף קרה מההורים שלנו

ידידיה ויטל:  לא כולנו חלילה, אבל הרבה, רבות ורבים מאיתנו, וכשאנחנו חווים ניכור הורי כמו שאנחנו מקבלים עכשיו מהממשלה הזאת, אנחנו לא אומרים סליחה אבא וחוזרים הביתה בראש שפוף ונכנסים חזרה לארון וטורקים את הדלת

ידידיה ויטל:  בשום אופן לא

ידידיה ויטל:  סליחה, אנחנו לא עושים את זה

ידידיה ויטל:  אנחנו מתחברים זו לזה ואנחנו מולידים משפחות מכל הסוגים ואנחנו מייצרים בעצם היותנו מציאות חדשה שמבוססת רק על אהבה

ידידיה ויטל:       המלחמה שלנו בהפגנות היא פשוט בלהיות

ידידיה ויטל:  היא לא רק בהפגנות

ידידיה ויטל:  אנחנו נלחמים בעצם קיומנו בעולם הזה

ידידיה ויטל:  הנראות שלנו בשטח של קהילת הלהט"בק, אולי כי יש לנו את החוצפה לאהוב חלקים בעצמנו שאחרים שיושבים פה בקואליציה שונאים בעצמם, זאת רק פרשנות, זאת נוכחות שמושכת אש ולכן אנחנו קהילת הלהט"בק, אנחנו מיעוט שעשוי לחוות קודם את הצמצום והמחיקה שהיעדר בית משפט עצמאי יכול לגרום למיעוטים אחרים, אבל זה לא ייגמר בנו

ידידיה ויטל:  הם יבואו אל כל השאר מייד אחר כך

ידידיה ויטל:       מיעוטים מתקיימים בחברה שלנו בכל צידי המפה וכולם זקוקים להגנה, ואנחנו נלחמות ונלחמים לא באף אחד ולא נגד איש אלא רק עבור שמירה על דמוקרטיה שמאפשרת גיוון

ידידיה ויטל:  הכעס הזה שיש לי ושהוא יצא כאן עכשיו, ואני מתנצל אם הרמתי את הקול שלי, הכעס הזה שיש לי בגרון ובלב הכואב זאת אהבה

נעמה לזימי: ממש, וריגשת בטירוף נראה לי את כולנו

נעמה לזימי:  הרגש שלך זה בדיוק הסיפור כולו ואני ממש מודה לך על השיתוף הזה

נעמה לזימי:  תודה, ידידיה

ידידיה ויטל: תודה רבה

נעמה לזימי: נעבור לטליה נחמיה, אקטיביסטית בקהילה הטרנסית, ותודה שהגעת אלינו

טליה נחמיה: אני טרנסית בת 22 מהצפון

טליה נחמיה:  אני כנראה האישה הכי צעירה בחדר הזה

נעמה לזימי: מאיפה בצפון?     

טליה נחמיה: במקור משדה אליעזר

טליה נחמיה:  האמת שאני כבר לא גרה שם כמה שנים אבל ההורים שלי עדיין בשדה אליעזר והאמת שממש מחר אני נוסעת לפגוש אותם

טליה נחמיה:  רציתי לדבר קצת על החוויה האישית שלי כמו דוגמה לאיך החוויה הטרנסית בכללית בישראל נראית עכשיו

טליה נחמיה:  דיברנו קצת על זה שיש דוחות על עלייה באלימות כלפי להט"בים ואני חווה את זה על בשרי

טליה נחמיה:       לפני קצת פחות מחודש מישהו טיפס עם סולם וחתך דגלי גאווה שהיו תלויים לי על החלון של הדירה

טליה נחמיה:  תלונה במשטרה לא מצאה את מי שעשה את זה

טליה נחמיה:  ממש השבוע, במוצאי שבת האחרון הלכתי עם בת הזוג שלי ברחוב ושלושה גברים התחילו לצעוק קללות לעברנו

טליה נחמיה:  אני עמדתי שם בשוק והיא הייתה צריכה לקחת אותי משם כדי שחס וחלילה זה לא יתפתח למשהו יותר חמור

נעמה לזימי: את מרגישה שזה כבר עלייה?     

טליה נחמיה: לא יודעת, יצא לי שראו אותי ברחוב וזיהו אותי כטרנסית

טליה נחמיה:  מעולם לא נתקלתי בכזאת רמה של עוינות, בכזאת בוטות באמצע רחוב ראשי כשיש עוד אנשים מסביב שרואים את זה

נעמה לזימי: ממש, וואו

טליה נחמיה: כן, זו סיטואציה מלחיצה, זו סיטואציה מפחידה

טליה נחמיה:  יש תחושה שדברים פה עולים במיוחד שאני מסתכלת על עצמי באופן אישי איך נגיד אני מרוויחה מבג"ץ

טליה נחמיה:  יש כמה דרכים

טליה נחמיה:  קודם כל העובדה שביטוח בריאות של העבודה שלי מכסה את בת הזוג שלי, פסיקת בית משפט עליון

טליה נחמיה:  העובדה שאני רשומה כאישה במערכות של מדינת ישראל, בג"ץ לירן שקד, 2015, טרי גם

טליה נחמיה:  אני מסתכלת על זה ואני חושבת, וואלה, מה אם זה לא היה פה?      

נעמה לזימי: ממש

טליה נחמיה: יש איזושהי תפיסה שכאילו זכויות שנותנים לא לוקחים אחר כך, אבל המציאות היא שזה לא נכון

טליה נחמיה:  אפשר לדבר על מקומות כמו הונגריה ופולין אבל אני רוצה לדבר דווקא על מדינות ליברליות, על בריטניה וארצות הברית שמה שהולך שם נגד הקהילה הטרנסית זה מפחיד ממש

טליה נחמיה:  בריטניה נגיד משנה עכשיו ממש את החוקים של איך הם מכירים בשינוי סעיף מין במדינות אחרות, אז יש מצב שאם נגיד העבודה שלי אומרת, היי, יש לך משרה בבריטניה, אני אתן לך העלאה, תעברי לשם, אני לא יכולה כי יש מצב שאם אני אעבור לבריטניה הם יתייחסו אליי כגבר

טליה נחמיה:  זאת לא אופציה מבחינתי

טליה נחמיה:  אני לא יכולה לעבור למדינה שתעשה את זה

טליה נחמיה:       בארצות הברית כלל מה שהולך שם זה נורא

טליה נחמיה:  טראמפ אמר ממש לפני חודש אני חושבת, שהוא מתכוון כשהוא יהיה נשיא לבטל את ההכרה בטרנסים בארצות הברית

נעמה לזימי: מטורף

טליה נחמיה: פשוט לבטל

טליה נחמיה:  מה שקורה ברמה המדינית בכלל זה נורא

טליה נחמיה:  הורים לילדים בורחים מטקסס, ילדים טרנסים, כי אם הם ימשיכו לתמוך בילדים שלהם הם יכנסו ל-100 שנה בכלא

טליה נחמיה:  במדינת אני חושבת - - -, אני לא בטוחה, Cross-dressing ליד ילדים נחשבת לפדופיליה, אז מורה טרנסית לא יכולה לדעת אם היא יכולה להמשיך להופיע בפני התלמידים שלה, כי יש מצב שהורה יתלונן על זה והיא תיכנס על זה לכלא על זה שהיא מורה

טליה נחמיה:  זה במדינות שהן כאילו ליברליות, בריטניה, ארצות הברית כשאין משהו שמגן על זה

טליה נחמיה:       בריטניה נגיד, חלק מהשינויים התחילו אחרי שהיה את ה-Brexit ואחרי שפתאום לבית המשפט לזכויות אדם של אירופה יש פחות תפקיד שם

טליה נחמיה:  כל הקטע של הכרה בזכויות של טרנסים בבריטניה הגיע אחרי פסק דין של בית הדין לזכויות אדם, ואז עכשיו כשהם לא מנותקים מזה הם מתחילים לקחת את זה אחורה

טליה נחמיה:  אני רואה מה שקורה פה ואני אומרת, אוי ואבוי לי, מה יקרה? האם אני צריכה לתכנן לעצמי דרך לצאת מפה? האם אני צריכה למצוא נתיב מילוט? אם המדינה אומרת לי את גבר, אני לא יכולה לחיות פה

טליה נחמיה:  זה לא אופציה מבחינתי

טליה נחמיה:  זה משהו של לקום וללכת

טליה נחמיה:  זה באמת מלחיץ ואני יודעת שזאת חוויה שהיא לא רק שלי

טליה נחמיה:  חברות מדברות איתי על לאיזה מדינה אולי יש את חוקי ההגירה הכי קלים

טליה נחמיה:  חברה אחרת מתלוננת על זה שאין לה כסף בבנק, אז אם היא צריכה לברוח מפה היא לא יכולה להרשות את זה לעצמה

טליה נחמיה:  אני מסתכלת על עצמי

טליה נחמיה:  אני עוד במצב טוב

טליה נחמיה:  לי יש עבודה מקבלת, לי יש הורים תומכים, יש לי בת זוג שאני בזוגיות נפלאה איתה

טליה נחמיה:  אם אני צריכה לעשות משהו קיצוני, אני אהיה בסדר, אבל אני חושבת על הטרנסית בדרום תל אביב ואני פשוט לא יודעת מה היא עושה

טליה נחמיה:  אני רוצה לבכות מהדבר הזה

טליה נחמיה:  זה נורא

נעמה לזימי: ברור

נעמה לזימי:  טליה, אני מודה לך ואת צודקת

נעמה לזימי:  כמובן שאת גם מאירה עוד זווית שגם יש אוכלוסיות, בטח האוכלוסייה הטרנסית שהיא אפילו יותר בסיכון בממשלה כזו בגלל התפיסה המאוד מעוותת

נעמה לזימי:  סיפרה לי חברת הכנסת מירב בן ארי שהקימו שדולה למשפחה בריאה

נעמה לזימי:  גם היא כאם יחידנית אמרה, מה, אני לא משפחה בריאה? הרי בסוף כולנו מותקפים ומותקפות, בסוף שמסמנים כל הזמן מי בתוך המעגל

נעמה לזימי:  אנחנו יודעים שמגיעים אל כולנו ואנחנו חייבות להסתכל גם אל הקצה שלא תמיד מואר, אז תודה גם שהארת את הקצה הזה היום

נעמה לזימי:       נעבור לבן אדם, שחקן תיאטרון וטלוויזיה

נעמה לזימי:  אני מודה לך מאוד, בן, שהגעת היום

בן אדם: תודה נעמה שהזמנת אותי

בן אדם:  אני שחקן ויוצר

בן אדם:  אני פעיל חברתי ופוליטי בעצם מאז 2011 במחאת האוהלים, דרך שוד הגז ובמיוחד בבלפור שהבנתי שהאקטיביזם הוא בדמי, וכמובן עכשיו

נעמה לזימי: יש לנו שותפות, מחאת האוהלים, שוד הגז

בן אדם: כן, לאורך הדרך

נעמה לזימי: עברתי קילומטראז' הפגנות שם

בן אדם: וכמובן עכשיו במחאה הנוכחית במאבק על חיינו, לא פחות, אז תודה שהזמנתם אותי

בן אדם:  הנושא היום הוא השפעת הרפורמה על נשים ולהט"ב, ואני בכלל גבר סטרייט, אז מה אני עושה פה? מאבק על זכויות נשים ועל האלימות נגד נשים הוא גם של גברים

בן אדם:  מאבק על זכויות להט"ב הוא של כולם

בן אדם:  אני כאן כדי לקרוא לכל חבריי וחברותיי הצעירים והצעירות ולכל הקולגות, האומנים שלי, לצאת ולהיאבק על ישראל חופשית, שוויונית ודמוקרטית

בן אדם:       דמוקרטיה אמיתית היא מאבק על הזכויות של כולן וכולם, של המיעוטים והמוחלשים והמדוכאים והמדוכאות והשקופים

בן אדם:  אני פה להיאבק למען אחיותיי והבנות שיהיו לי, למען חבריי שיוכלו להקים משפחות עם אבא ואבא ואימא ואימא, ואף אחד לא יטיף להם איך לחיות או ינסה להכניס תכנים חשוכים ואפלים לבתי הספר בעד פלורליזם

בן אדם:  אני גם כאן למען הצד השני כביכול, דמוקרט אמיתי, נלחם למען הזכויות של החברה על כל גווניה, אז איאבק למען חופש דת במקרה הצורך וחופש מדת במצב הנוכחי

בן אדם:  איאבק על חירות ושוויון ומגוון

בן אדם:  זו דמוקרטיה, זו המקום בו נולדתי ועליו גדלתי

בן אדם:       בזמן שחברים וחברות רבים שלי חושבים כבר על היום שאחרי, על לברוח מכאן, על לאן נלך, אני ממשיך לשכנע אותם כל בוקר להמשיך להאמין, להישאר כאן ולהילחם על הבית, על מה שאנחנו מאמינים בו

בן אדם:  אנחנו לא נהפוך לדיקטטורה

בן אדם:  יהיה לנו פה עתיד

בן אדם:  חייב להיות

בן אדם:  העתיד לא נראה מבטיח כרגע

בן אדם:  חבורה של פאשיסטים קיצוניים השתלטו על המדינה ומתנהלים כמו מאפיה, באלימות ובפרקטיקות שמזכירות משטרים אפלים

בן אדם:  אין לנו ברירה אלא לצאת ולהיאבק בכל הכלים העומדים לרשותנו

בן אדם:       סבא וסבתא שלי הרומנים והמרוקאים לא עברו תלאות מבוקרשט ומרקש כדי שניאלץ שוב לברוח

בן אדם:  איזה מזל יש לי שאני חצי-חצי, מזרחי ואשכנזי, קיבוץ גלויות, דור שלישי, זהו, הכול התערבב, אז תפסיקו למכור לנו את הבולשיט של פוליטיקת הזהויות ולפמפם את השדים העדתיים שחולפים מן העולם, לדבר על זה שהמחאה הזאת היא של אשכנזים נגד מזרחים

בן אדם:  לפמפם שנאה ושונות זאת לא תוכנית עבודה

נעמה לזימי: מה, רוטמן לא נלחם עבור מזרחים?      

בן אדם: הוא נלחם עבור מזרחים

בן אדם:  זה הנצחת שנאה ופחד

בן אדם:  אני רואה בהפגנות המרגשות בימי חמישי ושבת את הערבוב הזה מכל העדות, מיקס מושלם, התגשמות הרעיון הציוני, אז שלא יבלבלו לכם את המוח על מאבק בין אשכנזים למזרחים, בין ישראל ראשונה לשנייה

בן אדם:  אימא שלי המרוקאית תמיד הרגישה שווה בין שווים, לא דיברה לא על נחיתות ולא על אפליה

בן אדם:  במעברה עם עוד עשרה אחים ואחיות הבינה שרק היא אחראית על גורלה ולא תיתן לאף אחד להחליט עבורה

בן אדם:  אני כמובן לא מבטל רגשות של כאלה שגדלו והרגישו אחרת

בן אדם:  אני לא מתכחש לזה שהיו וקיימים פערים, אבל הדור הזה שנאבק ברחובות, נלחם וימשיך להילחם גם על זה, שוויון לכולן וכולם בלי הבדלי גזע, דת, מין ומגדר

בן אדם:      כשהייתי ילד אני זוכר שהיה לאימא שלי טלפון בבית של קו חם לנשים מוכות

בן אדם:  בסבלנות אין קץ תמיד הייתה שם בשביל אחיותיה הנשים וכך חינכה את שלושת בניה

בן אדם:  שלושתנו מעריצים נשים

בן אדם:  שווין זה המובן מאליו ומאבק על זכויות נשים זה בדמנו, אז בתור גבר אני לא אשקוט עד שהשוויון לא יהיה מלא בכל תחומי החיים

בן אדם:  האחריות שלנו הגברים היא עצומה והגיע הזמן שכולם ייקחו אחריות

בן אדם:       אוי לנו אם הרפורמה תעבור ונחזור שנים אחורה אל עבר החושך

בן אדם:  אוי לנו אם תהיה הפרדה במרחבים ציבוריים בין גברים לנשים, אם תהיה אפליה במקומות העבודה ובשכר

בן אדם:  אוי לנו אם נהפוך לחברה מיזוגנית, פטריארכלית, שוביניסטית כמו הממשלה הנוכחית, דרך אגב, שהיא בדיוק מה שעלול לקרות

בן אדם:  כבר אפשר לראות את הסכנה האורבת ללהט"ב כשהאלימות בשבוע האחרון עולה ועולה כהמשך ישיר לקריאות והאמירות כאן ממשכן הכנסת, מה שנקרא "בושה", "בושה", "בושה"

בן אדם:  זה אחריות של כולנו

בן אדם:       אני פה כדי לקרוא לחבריי וחברותיי האומנים, אל פחד

בן אדם:  זו חובתנו להיות ראי אל מול פני החברה

בן אדם:  אנחנו בסכנה קיומית

בן אדם:  חופש הביטוי והיצירה בסכנה

בן אדם:  אם החקיקה עוברת, התרבות פה תהיה אסון

בן אדם:  לא תהיה תרבות חופשית

בן אדם:  יהיו איסור תכנים והגבלות יצירתיות, יכתיבו לנו איזה יצירה לגיטימית ואיזה לא, כמו ברוסיה, בצפון קוריאה, באיראן

בן אדם:  לא חסרות דוגמאות

בן אדם:  פחד מוות

בן אדם:       אני קורא לחברותיי הצעירים והצעירות, קומו והילחמו על הבית

בן אדם:  אל תעצמו עיניים, אל תתייאשו

בן אדם:  לפעמים כשנראה הכי אפל, מגיע אור גדול

בן אדם:  יש פה הזדמנות גדולה חוץ מאשר לעצור את ההפיכה, לעצב את זהותנו, להשמיע קול ולדרוש את המגיע לנו

בן אדם:  זכויות לכולן, שוויון, חירות מחשבתית, יצירתית, חופש ביטוי, דמוקרטיה אמיתית עם איזונים ובלמים וביקורת ושיח פתוח, ושלא יבלבלו לנו את המוח על איזון בין השופטים

בן אדם:  רוצים לבטל את בג"ץ כדי לספח התנחלויות, להעמיק את הכיבוש

בן אדם:  אפרטהייד על מלא, זה מה שהממשלה הזאת רוצה

בן אדם:  לא ניתן

בן אדם:  רוצים איזון מגדרי? יאללה

בן אדם:  רוצים לבטל את הדמוקרטיה ושהממשלה תמנה את שופטיה וחוקריה

בן אדם:  אין סיכוי, לא יעבור

בן אדם:  לא ניתן

בן אדם:       מהמאבק הזה אנחנו צריכים לצאת בראש מורם, לעצב מחדש את דמותה של ישראל

בן אדם:  אולי הגיע הזמן סוף-סוף לחוקה שתבטיח זכויות לטווח הארוך בלי לפחד מדמוגרפיה ובלי לפחד מדיקטטורה? ואולי גם הגיע הזמן להבנה העמוקה שאחינו ואחיותינו הפלסטינים והערבים יושבי הארץ הם חלק מהמקום, חלק מאיתנו? אפשר וצריך לחיות ביחד

בן אדם:  אני מפנטז שיקום שמאל חדש ואמיץ, מעורב, יהודי-ערבי שחותר ליציאה מהשטחים, סיום הכיבוש וסיום הסכסוך

בן אדם:  חלאס, בוא נדבר שוב על שלום

בן אדם:  למה לא מדברים על שלום כבר?      

נעמה לזימי: שלום ועל צדק

בן אדם: דמוקרטיה לכולם, שלום וצדק

בן אדם:  כולנו נולדנו בצלם

בן אדם:  זו אדמה של כולנו ואני קורא למנהיגנו, נעמה, אני מצפה גם ממרב, מלפיד, מגנץ לא להיכנע, לא לוותר

בן אדם:  אין פשרה על דמוקרטיה

בן אדם:  אין חצי דמוקרטיה, חצי דיקטטורה

בן אדם:  יש לכם רוח גבית מאיתנו

בן אדם:  אני רואה את האנשים ברחובות

בן אדם:  אנחנו איתכם

בן אדם:  תייצגו אותנו נאמנה

בן אדם:  אל תחשבו על רווח פוליטי

בן אדם:  תהיו אמיצים ואמיצות

בן אדם:  תנהיגו

בן אדם:  תודה

נעמה לזימי: תודה, בן

נעמה לזימי:  אני רוצה להגיד לך תודה מיוחדת על הסולידריות

נעמה לזימי:  זה בדיוק כמו שצריך לבוא

נעמה לזימי:  לעמוד בקו אחד איתנו הנשים, עם הקהילה הגאה ולהגיד, אנחנו בסוף מאבק משותף

נעמה לזימי:  העניין הזה שכל קהילה נלחמת עבורה צריך לחלוף גם מהעולם

נעמה לזימי:  אם אנחנו נילחם עבור כל הקהילות, דברים יקרו, ואני מצטרפת לקריאה לחיים משותפים

נעמה לזימי:  אמן

בן אדם: תודה

בן אדם:  אני שמח שאת אומרת את זה

נעמה לזימי: לגמרי

נעמה לזימי:  אתם מפרקים אותי בדיון הזה

נעמה לזימי:  זה מטורף

נעמה לזימי:      אני אעבור לתהילה בסה, מנכ"לית "בת-קול", ארגון נשים להט"ביות דתיות

נעמה לזימי:  תודה שבאת, תהילה

תהילה בסה: אני מנכ"לית "בת-קול"

תהילה בסה:  זו עמותה של נשים להט"בקיות דתיות וחרדיות

תהילה בסה:  העמותה מונה כ-800 נשים, חלקן בארון, חלקן לא בארון

תהילה בסה:  אני חייבת להגיד שיש לנו נשים שהן נגד הרפורמה ויש נשים שהן גם בעד הרפורמה

תהילה בסה:  יש את המורכבות הזאת

תהילה בסה:       אני יודעת שהכול פה פוליטי אבל אני כן רוצה להאיר כמה נקודות

תהילה בסה:  אני ממנכ"לית את "בת-קול" כמעט ארבע שנים

תהילה בסה:  זאת התקופה שאני רואה בה הכי הרבה להטבופוביה

תהילה בסה:  פונים אלינו כל מיני ארגונים שמאיימים בתביעות, כל מיני ארגוני טיפולי המרה שיותר הרימו את הראש ומרגישים שיש להם פשוט אור ומקום

תהילה בסה:  אם אנחנו מנסים להתמודד על כל מיני מכרזים ממשלתיים וכדומה כדי לעזור לנשים דתיות וחרדיות שבארון ושלא בארון, פתאום קמות כל מיני תנועות של טיפולי המרה שרוצות גם לגשת

נעמה לזימי: משהו שלאחרונה?     

תהילה בסה: כן, ממש לאחרונה, תנועות של טיפולי המרה שבעצם הגישו ערעור על למה אנחנו מקבלות תקציבים מהמדינה והם לא, והן בעצם עושות טיפולי המרה ופתאום יש להן מקום

תהילה בסה:  זה עמותות שהתחבאו עד לא מזמן, חלקן

תהילה בסה:  אם זה בתביעות שאנחנו חוטפות, אם זה בכל מיני איומים

תהילה בסה:  מצד שני יש המון נהירה, שפונות אלינו במייל באופן אנונימי להצטרף יותר ויותר לארגון, המון נשים מהמגזר החרדי

נעמה לזימי: תהילה, סליחה שאני עוצרת אותך

נעמה לזימי:  את אומרת בעצם שעכשיו יש עלייה, כמו תחייה של אותם ארגונים שבעצם פוצעים את הנפשות של חברי הקהילה הגאה, שפשוט גם פועלים ישירות נגד ארגונים כמו הארגון שלך

תהילה בסה: כן, לגמרי

נעמה לזימי: את רואה בזה משהו שהוא שונה מול הקו של השנים האחרונות

תהילה בסה: כן, אני כמעט ארבע שנים ממנכ"לת את "בת-קול"

תהילה בסה:  אני ממש יכולה לראות את זה באופן מובהק

תהילה בסה:  הם הרגישו שיש להם איזושהי גושפנקה

נעמה לזימי: זה נורא

תהילה בסה: נכון, זה נורא

נעמה לזימי: כי זה המיסוד של השנאה

נעמה לזימי:  זה לא רק פשעי השנאה הפרטיים, זה מי שפשוט ממסדים חזרה את הפרקטיקות שגורמות להתאבדות, לצלקות, לטראומות, לכאב כל כך גדול

נעמה לזימי:  פשוט צריכים לצאת ממש מהחוק בצורה הכי ברורה שיש על פגיעה בציבור

נעמה לזימי:  את רואה את התחייה של הדבר הנורא זה

נעמה לזימי:  אין דבר שאפשר להצדיק טיפולי המרה

נעמה לזימי:  זה נורא

נעמה לזימי:  את רואה גם את זה שהם ממש חותרים נגד ארגונים כמו הארגון שלך, כי הוא מערער להם את הסדר

תהילה בסה: אם עד לא מזמן הם היו מתחת לרדאר, הם היו אומרים שהם כל מיני תנועות מסוימות וכדומה

תהילה בסה:  גם היום הם לא אומרים בריש גלי שהם בעד טיפולי המרה, שזה מה שהם עושים, אבל הם היו מתחת לרדאר ופתאום עכשיו הם מרימים את הראש

תהילה בסה:  אתה ממש מרגיש את זה

תהילה בסה:  אנחנו ממש רואים את זה

נעמה לזימי: זה מזעזע

נעמה לזימי:  אנחנו צריכות לראות איך אנחנו בודקות, ממסקנות הוועדה היום, מה אנחנו עושות מול הדבר זה

תהילה בסה: כשעמותה שעושה באופן מובהק טיפול המרה מגישה ערעור וסייגים על איזה שהם פרויקטים שאנחנו הגשנו כדי לקבל תקציב ממשלתי, והם אומרים, לא, אנחנו עושים אותו דבר, אבל הם עושים ההיפך בדיוק

נעמה לזימי: את יודעת מה קרה עם מכרז כזה?     

תהילה בסה: זה היה ממש לפני שהממשלה עלתה

תהילה בסה:  זה לא היה מכרז, זה היה פרויקט של מיזם משותף ואנחנו כן קיבלנו את זה, ואני אגיד שזה הרבה בזכות מירב כהן שהייתה שרה לשוויון חברתי

תהילה בסה:  התחלנו את התהליך לפני שנתיים בכלל, וממש לפני שהממשלה עלתה בדיוק הגענו לישורת האחרונה של לחתום

נעמה לזימי: וזה מסגרת רכש חברתי?     

תהילה בסה: המסגרת, המשרד לשוויון חברתי שיש שם תקציב של הלהט"ב

נעמה לזימי: הבנתי, זאת אומרת זה במסגרת הפעילות לקידום הקהילה הגאה

תהילה בסה: כן

תהילה בסה:  יצאו עלינו כתבות "חוטפים ובוכים" וכל מיני דברים כאלה שכאילו אנחנו מנסים לפני שהממשלה הזאת שעולה

תהילה בסה:  זה לא עובד ככה

תהילה בסה:  אנחנו שנתיים היינו איתם אבל פתאום כל מיני עמותות התחילו להגיש כל מיני ערעורים וכאלה, שזה עמותות שעושות טיפולי המרה

תהילה בסה:  זה מזעזע

נעמה לזימי: זה מזעזע ואנחנו נראה איך אנחנו גם מגישים מטעם הוועדה מכתב שאילתה בנושא הזה, וזה ממש חשוב שהבהרת את זה כאן

תהילה בסה: ברוך השם אנחנו כבר אחרי

תהילה בסה:  קיבלנו את התקציב

תהילה בסה:  אנחנו כבר שם והכול חתום, אבל כן היו כמה דפיקות לב של איך עמותות שהן עושות טיפולי המרה בעצם אומרות שהן עושות אותו הדבר כמונו

תהילה בסה:  כן היה איזושהי אי ודאות לגבי הדבר הזה

אמרי זגורי: תהילה, אני אוסיף ברשותך

אמרי זגורי:  אני מארגוני הקהילה הגאה

אמרי זגורי:  זה אמנם סיפור שמאחורינו אבל ממש שבוע שעבר אבי מעוז הגיש שאילתה לממלא מקום שר הבריאות, על איך יכול להיות שלא מבטלים את חוזר המנכ"ל של משרד הבריאות שלא מאפשר לבצע טיפולי המרה?     

נעמה לזימי: אפרופו זכויות שיכולות להילקח

אמרי זגורי: בבקשה

אמרי זגורי:  זה לפסיכולוגים ברישיון

אמרי זגורי:  זה רק מי שיש לו רישוי משרד הבריאות, והוא טוען שמטפלים חוששים לטפל בלהט"ב שמא הם יכנסו לכלא

נעמה לזימי: מטפלים חוששים לפצוע ציבור

נעמה לזימי:  זה משהו מדהים באמת

נעמה לזימי:  אנחנו חייבות לשאול את משרד הבריאות גם מה קורה עם התקנות שהורביץ באמת קידם, ולוודא שאין שום חזרה לאחור, בייחוד כרגע גם בהיעדר שר, יש לומר

נעמה לזימי:  עם כל הכבוד לקבל החלטות שהן גם החלטות פוליטיות

נעמה לזימי:  אלה דברים שאני חושבת שמטעם הוועדה ובכלל אנחנו צריכים להיות על המשמר עליהם ככל שאפשר

נעמה לזימי:  אני מזכירה שבסמכות הוועדה, לא רק הצעירים אלא גם החברה האזרחית וזה לגמרי סמכות הוועדה

נעמה לזימי:  אתם תרגישו חופשי לראות פה הכלי שישאל ויעשה מה שצריך

נעמה לזימי:  זה סופר חשוב

נעמה לזימי:  אפרופו גם דורות הבאים, זה לגמרי לצעירים וצעירות שהנפש שלהם תישאר בריאה וטובה ולא תחת כל מיני אנשים סהרורים שפוצעים אותם

תהילה בסה: אני אגיד עוד משהו, שמנגד יש את זה

תהילה בסה:  מצד שני כמו שאמרתי, יש המון פניות ל"בת-קול" בתקופה האחרונה, הרבה יותר מהרגיל

תהילה בסה:  אם עד לפני הממשלה היינו מקבלות משהו כמו ארבע פניות בשבוע, משהו כזה, של לבוא להצטרף לארגון, היום אנחנו מקבלות ממש עשרות פניות

תהילה בסה:  זה גם משהו שאני יכולה ממש לצייר גרף

תהילה בסה:  תמיד אחרי איזשהו אירוע להטפובי או אמירה של רב וכדומה, מי שנמצא בארון נמצא עוד יותר במצוקה כי הן רואות את זה ואז הן פונות אלינו

תהילה בסה:  אצלנו הן יודעות שזה המקום היחיד כמעט שהן יכולות להיות הן כמו שהן, גם בארון

תהילה בסה:  אנחנו מקבלות כל אחת מי שהיא, וזה באמת בית

תהילה בסה:  זה פשוט בית

תהילה בסה:  "בת-קול" היא בית לנשים

תהילה בסה:  אנחנו מצילות חיים

נעמה לזימי: ממש

נעמה לזימי:  תודה שאתן באמת

תהילה בסה: ולכן אני אומרת פה ממש לכל מי שהוא עם אבי מעוז וחבריו, אי אפשר לעצור את זה

תהילה בסה:  יש לנו עוד ועוד נשים שרוצות לבוא - - -      

נעמה לזימי: תצאו מהאובססיה להיכנס לחיים של אנשים

נעמה לזימי:  פשוט לא ייאמן שבן אדם שכל שליחותו פה עוסקת בלבדוק איך אנשים רוצים לחיות את חייהם

נעמה לזימי:  תהילה, תודה, אנחנו עוד נעמוד בקשר

נעמה לזימי:  לדעתי אנחנו צריכות ממש להיות על הדברים האלה ברמה המקצועית

נעמה לזימי:  אנחנו היום באופוזיציה, צריכות לוודא שלא נעשים דברים מאחורי הקלעים בתוך הקואליציה

נעמה לזימי:       אנחנו נעבור ל"בונות אלטרנטיבה", לענת ניר בזום

ענת ניר: אני אוהבת מאוד את "בונות אלטרנטיבה" אבל אני מ"אני אישה"

נעמה לזימי: ענת יקרה, שלום

נעמה לזימי:  את יודעת שבלשכה שלי הפוסטר של "אני שובתת" ממוסגר, אז אנחנו איתך

ענת ניר: אני הצטרפתי לדיון בערך 20 דקות באיחור

ענת ניר:  שמעתי כמה אנשים

ענת ניר:  שמעתי הרבה שיח על להט"ב

ענת ניר:  אנחנו בעצם בדיון פה שזה מאוד חשוב שהוא מתקיים כי הוא בעצם מותח איזשהו קשר שמאוד חשוב למתוח אותו בין נשים ללהט"ב, אוכלוסיות שיש ביניהם קשר כי הדיכוי שלנו, בסיסו באותן תפיסות שכרגע בעצם הרפורמה עסוקה בלקדם אותן

ענת ניר:  יש המון כיוונים לדבר הזה

ענת ניר:       אני רוצה להגיד לכל מי שנמצא ונמצאת במעגל, גם בני ברית, גם שותפים ושותפות, אני פעילה להט"בית ואני פעילה פמיניסטית

ענת ניר:  אני מתכוונת פעילה במובן שאני ממש נמצאת בתוך ארגון החברה האזרחית

ענת ניר:  אני דירקטוריון חוש"ן

ענת ניר:  הייתי בוועד המנהל של האגודה

ענת ניר:  אני מתנדבת בכל ארגוני הקהילה הלהט"בית שנים רבות

ענת ניר:  הפקתי את מצעד הגאווה בכל מיני ערים בישראל בשנים מוקדמות יותר ומאוחרות יותר

ענת ניר:  מאוד פעילה בהמון מובנים ואותו דבר בארגוני הנשים

ענת ניר:  אני גם יו"רית של פמיננסי, מכללה כלכלית לנשים, והרפורמה, יש לה השלכות כלכליות רציניות על נשים

ענת ניר:       דיברו פה על הרבה דברים

ענת ניר:  אני רק אציין עוד כמה דברים שנתייחס אליהם, וגם אני רוצה להגיד לכל מי שנמצא במעגל ונמצאת במעגל, התפקיד שלנו לחבר בין המאבקים האלה

ענת ניר:  אני שומעת המון על דיכוי להט"ב

ענת ניר:  כלהט"בים יש לנו ארגונים מאוד חזקים וממוסדים

ענת ניר:  יש לנו פה את אמרי שעושה לנו לובי וזה נהדר וזה חשוב

ענת ניר:  הנשים שהן 51% מהאוכלוסייה, לא נהנות מאותן פריבילגיות

ענת ניר:  ארגוני הנשים חלשים מאוד, לא מתוקצבים, נמצאים בקניבליזם מול הפילנטרופיה

ענת ניר:  ברגע שהממשלה הולכת ומפריטה את שירותי הרווחה בעצם לארגוני חברה אזרחית, הצרכניות הרציניות של השירותים האלה הן נשים והנטל נופל על החברה האזרחית, ואני מגיעה ממנה, אז רק להגיד כמה נקודות

ענת ניר:      בתי דין רבניים, אנחנו רואות את זה גם בפיננסי

ענת ניר:  ככל שמתחזק כוחם של בתי הדין הרבניים, נשים, נחלש כוחן להיאבק בתוך מערכות יחסים שלא מיטיבות איתן, שהן אלימות כלפיהן בצורה פיזית או בצורה כלכלית

ענת ניר:  אני מגיעה מבית שלקח עשר שנים לקבל בו גט, בבית שאני גדלתי בו

ענת ניר:  זה דבר שהוא מאוד קשה ונשים עומדות מול הסיטואציה הזו

ענת ניר:  כמובן ראינו נערה שלא הורשתה לשיר בטקס

ענת ניר:  הדבר הזה זה תפיסות שהולכות ומעמיקות כמו שאמרו פה

ענת ניר:  ראינו קמפיין שלם ברמת גן ממש לפני שלושה שבועות על הפרדה מגדרית באוטובוסים, אוטובוס הטוהרה או ההלכה, אני לא זוכרת איך זה היה נקרא וממש ציירו איך הנשים נמצאות מאחור

ענת ניר:       אנחנו נמצאות בשבוע שבו אנחנו נמצאות במאבק חריף סביב חוק האזיקונים האלקטרוניים

ענת ניר:  אני מלווה כרגע שתי משפחות שנמצאות במצב של סיכון ונמצאות במצב שיש צו הרחקה, ובכל זאת אחת מהן בחרה ללכת למקלט כי היא חשה ובצדק שיתכן ובן הזוג לשעבר שלה שהוא כרגע האיום שלה, יגיע אליה הביתה ויעשה משהו או לה או לילדה שלה, והדבר הזה הוא דבר שאנחנו חוות אותו בארגוני הנשים ביתר שאת

ענת ניר:  אנחנו מקבלות המון פניות, כמובן מספר הולך ועולה של פניות בתקופה הזו, כי כשכל הנושא הזה נמצא בכותרות, אז יש בעיה רצינית לנשים להגן על עצמן

ענת ניר:       החוק הזה זה חוק שעבדנו עליו המון שנים

ענת ניר:  דחפנו אותו בצורה לא נורמלית ועכשיו איתמר בן גביר, בטוענה שרוצים לעשות כל מיני רוויזיות ולבדוק וכל מיני דברים, מרחיקים אותנו מהחוק הזה עוד פעם

ענת ניר:  אני בטוחה שאת מכירה את המקרה הזה ואנחנו צריכות וצריכים להיאבק על זה כי זה ממש חיי אדם בצורה הרצינית והקרובה ביותר

ענת ניר:  אנחנו כמובן נמצאים ונמצאות בשנה שבה סטטיסטית מקרי הרצח של נשים עולה על גדותיו

ענת ניר:  אם אנחנו נמשיך בקצב הזה אנחנו צפויים לסיים בשנה הכי חמורה של מקרי רצח נשים בישראל

ענת ניר:      חוק האזיקונים, אני חושבת שזה הדבר החשוב ביותר

ענת ניר:  אם אני צריכה להגיד עוד משפט אחד, אז אני אגיד שיש עוד כל מיני דברים שכולנו מכירים אותם, אבל הפגיעה הגדולה ביותר תהיה בנשים ערביות, להט"ביות, חרדיות, בעלות מוגבלות

ענת ניר:  נשים נמצאות בתחתית החבית כאן במדינה הזו ובטח בכל מה שקשור לרפורמה

ענת ניר:  אני ממליצה לכל ארגוני הלהט"ב להצטרף למאבק הפמיניסטי ולחבר שורות עם המאבק הפמיניסטי, ולחפש ארגוני נשים שאתם יכולים לשתף איתם פעולה בתוך המאבק, כי ארגוני נשים כרגע קורעים תחת הנטל של לתת שירות לנשים שנמצאות בסיטואציות מאוד קשות, ואם לא נחבר את המאבקים האלה לא נצליח

נעמה לזימי: תודה רבה, יקרה

נעמה לזימי:       אני רוצה לעבור למירב לבני קייש, מנכ"לית "ברית הלביאות"

נעמה לזימי:  תודה רבה שהגעת, מירב

מירב לבני קייש: תודה לך, נעמה, על קיום הוועדה

מירב לבני קייש:  אני כאן כמנכ"לית ארגון "ברית הלביאות", ארגון הורים לילדים טרנסג'דרים ומגווני מגדר, ואני כאן כאימא לאלמוג בן 30 ונופר בת 26, דואגת לשניהם באותה מידה היום

מירב לבני קייש:  אלמוג בני הוכרז בלידתו כנקבה, ובגיל 19 הוא שיתף אותנו שהוא לא מרגיש כאישה אלא כגבר

מירב לבני קייש:  בהתבוננות אחורה הבנו כי זה היה שם תמיד

מירב לבני קייש:  האהבה שלי ושל בן זוגי לילדים שלנו ושל המשפחה הרחבה היא אהבה מלאה כמו שאנחנו אומרות ב"ברית הלביאות", אהבה שאינה תלויה במגדר

מירב לבני קייש:       כאימא והיום כחלק מארגון משפחות, עשינו ואנחנו ממשיכות לעשות הכול על מנת לייצר עולם מיטיב, מאפשר, מכיל עבור הילדים שלנו, וכשאני אומרת ילדים, אני מתכוונת בגילי המופלג לכל הגילאים, כי גם ידידיה שישב פה, מבחינתי הוא כמו בן

מירב לבני קייש:       התא המשפחתי שלנו, המקום שאותו כל אחד ואחת מאיתנו מטפחים, כל משפחה מתוך 300 המשפחות השותפות היום בארגון, הבית הוא המקום בו אנחנו מכבדות, מאפשרות, תומכות ומאששות יחד עם גורמי מקצוע מוסמכים את המגדר של הילדים שלנו

מירב לבני קייש:  כאימהות אנחנו עושות הכול כדי לשמור על הילדים, לדאוג להם לחיים טובים, בטוחים ומוגנים ללא פחד

מירב לבני קייש:  כולנו עוברות גם רגעים מאתגרים, מרגשים, מופלאים בגידול הילדים

מירב לבני קייש:  כל בקשתנו, תנו להם לגדול בשקט, אבל לצערנו הסוסים הדוהרים של הממשלה ושל מי שעומדים מאחוריה כבר עכשיו עסוקים ביצירת ובחקיקת חוקים מפלים ודורסניים עבור הילדים שלנו

מירב לבני קייש:  האג'נדה של מפלגות הקואליציה אינה רוצה להכיר בזכויות ילדינו שהן זכויות אדם בסיסיות

מירב לבני קייש:  היא לא מאפשרת להם לחיות חיים בטוחים, שקטים ומוגנים כמו שמגיע להם

מירב לבני קייש:       במידה ותהליך הרפורמה המשפטית כפי שמכנים אותו, יימשך, חוקים מפלים אשר יחוקקו, לא נוכל לקרוא לביטולם

מירב לבני קייש:  פסקת ההתגברות תאפשר כמו בהונגריה לחוקק חוק שמבטל את האפשרות לניתוח להתאמה מגדרית, עבורנו ניתוח מציל חיים

מירב לבני קייש:  משם הדרך לטיפולי המרה כמו שהוזכרו פה, אשר מכריחים אותם להישאר במגדר שהם אינם מזוהים איתו

מירב לבני קייש:  היכולת שלהם להכריז על הילדים שלנו כחולי נפש, להוקיע אותם מהחברה, להסתיר אותם מעין הציבור היא מדרון חלקלק

מירב לבני קייש:       רוב הילדים שלנו נמצאים במערכת החינוך, מערכת שאמונה על התפתחותם הקוגניטיבית, חברתית, רגשית, מערכת שבה הם אמורים לקבל מידע אמין על תחומים הקשורים להתפתחות שלהם, כולל תכנים העסוקים במיניות ומגדר

מירב לבני קייש:  נתכחש לכך או לא? הילדים מקבלים את המידע הזה וניזונים מרשתות חברתיות או כל אתר אחר

מירב לבני קייש:  כהורים חשוב לנו שיקבלו מידע מהימן

מירב לבני קייש:       התערבות גופים חיצוניים ידירו מהמערכת תכנים אשר הוכח מחקרית כי הם מורידים את אחוזי האובדנות באופן ניכר

מירב לבני קייש:  אנו חרדים היום מפני פגיעה בילדים כפי שציינה חברת הכנסת מיכל וולדיגר לאחר מותו המצער, הקשה והמיותר של אלרואי בן שבת, אך באותה נשימה היא ואחרים חייבים לקחת בחשבון שגם חייו של ילד בן 8 אשר מודר מבית ספרו, עורכים נגדו הפגנות בגלל מגדרו בחסות אותה ח"כית, חייו נמצאים גם בסכנה

מירב לבני קייש:       בשיח הציבורי הסלוני בבתי קפה אנחנו כבר שומעות סביבנו יותר ויותר שיחות מסוכנות על ידי אנשים שמוזנים כבר עכשיו בדיסאינפורמציה שמופצת על ידי הממשלה והגורמים שעומדים מאחוריה

מירב לבני קייש:  שימוש בביטויים כמו טירלול פרוגרסיבי, כפייה ליברלית, הקרבת ילדים, מגפה, הפכו תדירים ולגיטימיים, ואני שואלת ממתי קידמה וליברליות הפכו מילות גנאי? למרות כל זאת הילדים האמיצים שלנו הולכים כל יום למוסדות החינוך כשהם מוקפים בשיח מדיר, מפלה ואלים והם אינם יודעים במה יתקלו הפעם, חרם, הפסקת שיעורי חינוך גופני, מניעת יציאה לטיול שנתי, חזרה כפויה לשם ומגדר קודם אחרי שנתיים

מירב לבני קייש:  אירוע הילד מגבעת שמואל יצרו מצב בו מנהלים וצוותי חינוך נמנעים להתמודד עם סיטואציה דומה ואפילו פוחדים מכך

מירב לבני קייש:       גם הילדים וגם ההורים מבינים כי עוד מעט לא יהיה בית משפט שיעמוד לצידנו וידאג לזכויות הבסיסיות

מירב לבני קייש:  כל המחקרים העדכניים מוכיחים שתמיכה וטיפול מאשש מגדר משפרים משמעותית את מצבו הנפשי של הילד

מירב לבני קייש:  זו קריאת השכמה לכולנו

מירב לבני קייש:  אנחנו קוראות לכם לעזור לנו, ואני אומרת פה בשם "ברית הלביאות", אנחנו פה לעזור לכם

מירב לבני קייש:       אני רוצה לסיים באור קטן, מנצנץ בתוך כל השחור הזה

מירב לבני קייש:  אחד הילדים שלנו עבר תיקון צלקות, ניתוח עליון

מירב לבני קייש:  בחדר ההתאוששות היה שם אח חובש כיפה שטיפל בו

מירב לבני קייש:  הוא ניגש לבחור ואמר לו, אני גאה במסע שלך ומברך אותך על הדרך שעשית

מירב לבני קייש:  אז יש גם אורות מנצנצים בתוך כל החושך הזה

מירב לבני קייש:  תודה על ההקשבה

נעמה לזימי: תודה גם על האור

נעמה לזימי:       אני אעבור לאורי ואיתי מ"מתחת לרדאר"

נעמה לזימי:  שלום חברים

איתי בכר: היי, תודה רבה

איתי בכר:  בוקר טוב לכולם, אני עורך את גוף התקשורת לצעירים "מתחת לרדאר"

איתי בכר:  מילה אחת עלינו

איתי בכר:  באמת קמנו במטרה אחת, לחבר את הדור הצעיר לנעשה במדינה, להשפיע על השיח הציבורי, להנגיש את האקטואליה והפוליטיקה לצעירים בשפה עכשווית, רלוונטית, בגובה העיניים, בלי פילטרים

איתי בכר:  בתקופה האחרונה אנחנו עושים מאמצים רבים כדי להסביר ולהנגיש את הליכי החקיקה לצעירים, אבל ברשותכם אני לא אגיע לכאן בכובע העורך כדי לשתף בדוחות ובנתונים וגם לא כדי לדבר בשם עצמי, אלא פשוט כדי להשמיע את קולם של עשרות אלפי צעירות וצעירים, הדור שלנו, דור העתיד שחרד על הדמוקרטיה שלו, שפשוט שיתפו אותנו בשבועות האחרונים באלפי ועשרות חששות ודאגות מפני הליכי החקיקה ההזויים האלה, ופשוט מרגישים שאין אף אחד ששומע אותם

איתי בכר:      אני אציג כמה מהחששות המרכזיים

איתי בכר:  מאוד חבל לי שנציגי משרד המשפטים והמשרד לשוויון חברתי לא נמצאים כאן כדי לענות על אותם חששות

איתי בכר:  הקהל שלנו מאוד מצפה לקבל תשובות על השאלות והחששות שלו, ולצערי אני איאלץ להסביר לו שאת הגורמים הרלוונטיים זה כנראה לא מעניין

איתי בכר:      אני אקריא כמה הודעות שקיבלנו

איתי בכר:  הנה הודעה אחת: "כבר המון זמן אני מרגיש אזרח סוג ב' במדינה שלי

איתי בכר:  לאחרונה צץ אור בקצה המנהרה בדמות חוק הפונדקאות בישראל

איתי בכר:  כאשר החוק למתן אפשרות אימוץ לזוגות חד-מיניים לא עבר, הבנתי שאנחנו עדיין חיים במדינה חשוכה

איתי בכר:  להיות אבא יעלה לי מיליון שקלים, הוצאה לא פשוטה בכלל ולא הגיונית

איתי בכר:  אני מתבייש להגיד שזו המדינה שלי"

איתי בכר:  באמת קיבלנו עשרות פניות לגבי חוק הפונדקאות

איתי בכר:  צעירים רבים חוששים שתהיה איזושהי הליכה לאחור בנושא הזה

איתי בכר:  הרי בג"ץ הוא זה שפתח את הפונדקאות לזוגות חד-מיניים, ובאמת אחרי שתעבור ההפיכה אין לדעת מה הממשלה הזו תעשה עם הזכות הזאת

איתי בכר:       עוד צעיר משתף אותנו: "אם החוקים האלה יעברו אין לי כאן עתיד, אין לי כאן בית

איתי בכר:  עצוב לי על הסבתות שלי שלא יהיו מסוגלות להגר מישראל יחד איתי

איתי בכר:  עצוב לי שעשיתי שירות צבאי ובחרתי להיות קצינה, ללמוד תואר בישראל, לעבוד קשה בשביל ביטחון כלכלי, לגדל את הילדים שלי בישראל וכל זה מאבד משמעות

איתי בכר:  אם החוקים האלה יעברו הילדים שלי לא יגדלו בישראל כי החרות שלי חשובה לי מהאדמה

איתי בכר:  להילחם עד זוב דם על הדמוקרטיה שלנו כי אין לנו מה להפסיד"

איתי בכר:       עוד צעירה אומרת: "יש בי חשש גדול בתור אישה שיהיה לי קשה להתקדם במדינה לעמדות מפתח, מה שיאלץ אותי גם לעזוב אותה

איתי בכר:  אני ורבים אחרים אוהבי המדינה שתרמו לה וממשיכים לתרום לה מרגישים שזה הלך הרוח והוא גדול והוא מפחיד

איתי בכר:  לא יישאר מי שיתגייס לצבא או יגור במדינה

איתי בכר:  הממשלה לא מבינה שבסופו של דבר הדור הצעיר פשוט לא יישאר פה"

איתי בכר:      אז כן, מעבר גם לחוק הפונדקאות שדיברנו, גם הרבה אנשים הביעו דאגה מפני הפרדה מגדרית וחסימת אפשרויות תעסוקה

איתי בכר:  באמת רק השבוע שמענו על עוד ניסיון לייצר הפרדה מגדרית באתרי טבע, אולי המקום שבו אנשים הכי יכולים להיות מי שהם, להתחבר עם הטבע, להיות חופשיים בלי שאף אדם ישפוט אותם

איתי בכר:  דווקא שם להכניס את ההגדרה הזאת

נעמה לזימי: אגב, חברה חרדית, פעילה למען שוויון מגדרי מהחברה החרדית אמרה לי, זה להצר את צעדנו כי זה להגיד לנו הנשים החרדיות, יש לכן את השעות הספציפיות האלה ולא משהו אחר

נעמה לזימי:  נדמה לנו שזה אמור להיות מיטיב, אבל זה בעצם להגיד להן שרק בזמן ההפרדה, בשעות הספציפיות מותר ללכת, לא תמיד עם הילדים כי הפרדה מגדרית, ואז זה בעצם דווקא לנרמל גם אצלן דיכוי נוסף

נעמה לזימי:  אנחנו צריכות לשים לב, לפעמים שזה לא רק הדיכוי בחברה הכללית או לנרמל משהו במרחב הציבורי

נעמה לזימי:  לפעמים דווקא המהלכים האלה מצרים צעדים עוד יותר בתוך החברה המסורתית, והיא האירה לי נקודה וזה היה מאוד חזק בתוך השיח

איתי בכר: לגמרי

איתי בכר:  עוד נושא שהרבה הביעו בפניו חשש זה הפגיעה בזכות הנשים על גופן ואיסור הפלות

איתי בכר:  מה שראינו בארצות הברית, שם באמת המינויים הם פוליטיים של השופטים, מודל שהממשלה הזאת גם רוצה לאמץ וזה גם באמת נושא שמדאיג הרבה צעירות

איתי בכר:      עוד נושא שהביעו בפניו חשש, הוא לא כל כך קשור לנשים או להט"ב אבל זה כוח מופרז למשטרה ובפרט לשר לביטחון לאומי איתמר בן גביר, כך שתיתכן אלימות כלפי מפגינים

איתי בכר:  באמת רק השבוע גם בן גביר בעצמו אמר שהוא רוצה עוד יותר סמכויות ואנחנו יודעים מה דעותיו כלפי המפגינים שיוצאים לרחובות

נעמה לזימי: הדיח ניצב בשביל זה

איתי בכר: לגמרי

איתי בכר:  אחרים באמת חוששים על גופם, חוששים לעשות את הדבר הפשוט והדמוקרטי ביותר של לצאת לרחוב, להביע את קולם

איתי בכר:  באמת סיפור קשה

איתי בכר:       עוד דבר, חיילים, אנשי מילואים מאוד מודאגים שהצבא יידרש לקדם מטרות פוליטיות, שיעשה שימוש בחיילים כאמצעי לפיזור הפגנות, וזה לא דבר חדש

איתי בכר:  כבר בקורונה ראינו מפגש בין אזרחים לחיילים

איתי בכר:  יש חשש מאוד גדול שהדבר הזה יחזור ושחיילים יידרשו להתמודד מול אוכלוסייה אזרחית וחלילה גם להפעיל אלימות

איתי בכר:       עוד נושא אחרון שאני אדבר עליו זה תחום בריאות הנפש

איתי בכר:  סטודנט משתף אותנו: "אני חושש מאוד לתחום בריאות הנפש בארץ

איתי בכר:  חלק מהשינויים שרוצים לעשות זה רפורמה בבריאות הנפש, שתאפשר לרבנים ומכוני רפואה ייעודית אפשרות לאשר לאנשים לטפל

איתי בכר:  כתוצאה מכך תיווצר מערכת רפואה של בריאות נפש אלטרנטיבית דתית שתעשה נזק עצום לבריאות הנפש בארץ"

איתי בכר:  שוב, אני הגעתי לפה בציפייה לקבל תשובות על כל אותם חששות, מגורמים ממשלתיים רלוונטיים

איתי בכר:  מאוד חבל לי שהם לא נמצאים כאן בדיון ושזה סדרי העדיפויות שלהם, וכן, הדור הצעיר כנראה ימשיך לא לקבל תשובות על השאלות שלו

נעמה לזימי: אבל אנחנו לא נרפה

איתי בכר: ואנחנו לא נרפה ונמשיך להילחם על זה

נעמה לזימי: נכניס חלק מהדברים, גם באמת לשאול במכתב שנוציא בסיכום הדיון, סמכות הוועדה

נעמה לזימי:  אני רוצה להודות לך ואני רוצה גם להודות לכם, "מתחת לרדאר" שאתם גם מנסים באמת להפעיל ציבור קודם כל להיות מעורבים ולשאול שאלות

נעמה לזימי:  שמהמקום הזה דברים טובים יוצאים, כי במקום שמאיר באור השמש מה שקורה, יש פיקוח ויש עין ציבורית ויש מעורבות אזרחית, ומפה תקבע, מהמעורבות האזרחית, אז ממש תודה לכם

נעמה לזימי:  אני מודה לכם גם שהגעתם

נעמה לזימי:      אני אעבור למקום שיקר לליבי, מרכז "אישה לאישה", למריאור סבח

נעמה לזימי:  שלום מריאור

נעמה לזימי:  אני את דרכי הפמיניסטי התחלתי כפעילה ב"אישה לאישה", חבה ל"אישה לאישה" את כל תודעתי, ותודה שהגעת וכבוד לחיפה

נעמה לזימי:  חייבת להכניס את זה

מריאור סבח: אני בן 17 מחיפה

מריאור סבח:  אני מדריך בצופים, פעיל חברתי וטרנסג'נדר

מריאור סבח:  אני באתי לכאן היום כדי לשתף את החששות שלי בתור בן נוער להט"בק בישראל במצב הנוכחי

מריאור סבח:  אפשר להגיד שאני מפחד בעיקר על אחיותיי מהקהילה הגאה אליה אני משתייך וחברותיי מחוצה לה, על אחותי הקטנה, על חניכות וחניכים שלי ועל הנוער שכאן

מריאור סבח:  אם עד עכשיו לא הרגשתי בטוח לחיות כאן, מאז כל הדיבורים על הרפורמה המשפטית הביטחון שלי במרחב שואף לאפס

מריאור סבח:  אף אחד לא מתחייב לשמור עליי, אף אחד לא מתחייב שאוכל לחיות כאן

נעמה לזימי: מריאור, בגלל שאתה קטין, רק לוודא - - -      

מריאור סבח: אימא שלי פה

נעמה לזימי: בסדר, שלום אימא של מריאור

נעמה לזימי:  תודה רבה

מריאור סבח: אני אספר רגע על משהו שקרה לי לפני חודש ממש כאן בירושלים

מריאור סבח:  אני הייתי כאן אחרי הפגנה שהייתה לי פה וקבוצת גברים צעירים צעקו עליי מרחוק אם זה בן או בת ואיימו עליי באלימות

מריאור סבח:  כמובן ששיתפתי את זה בסטורי כי אני כזה טינאייג'ר, וגם על זה אני קיבלתי תגובות מאוד לא נעימות

מריאור סבח:  שבוע לאחר המקרה התראיינתי לאיזה אייטם של מעריב לנוער ואחת השאלות ששאלו אותי זה האם הצעירים אדישים למצב של היום? עניתי, "הטענה שלצעירים של היום לא אכפת והם אדישים למצב פחות נכונה לדעתי

מריאור סבח:  לצעירים אכפת ואנחנו ממש לא אדישים

מריאור סבח:  לא משנה איפה אנחנו ממוקמים במפה הפוליטית ומה דעתנו על מה שקורה עכשיו, בכל מקום יהיו כאלו שאכפת להם

מריאור סבח: " המשפט שבאמת מסכם את האייטם זה "אם המבוגרים יפנו לנו קצת מקום, תוכלו לראות אותנו הרבה יותר"

מריאור סבח:  תודה

נעמה לזימי: תודה רבה, מריאור

נעמה לזימי:  שאלה לי גם אליך, האם אתה מרגיש עלייה בתגובות, בגילוי שנאה או ההיפך, אולי דווקא מהצד הליברלי, גם חיבור נוכח המצב? מה באמת התחושות?     

מריאור סבח: אני אגיד שיוצא לי לחוות תגובות טרנספוביות הומופוביות כמעט בכל מקום, בין אם זה בבית ספר, בצופים לא

נעמה לזימי: בשונה מבעבר?     

מריאור סבח: הרבה יותר בשונה מבעבר

מריאור סבח:  זה החמיר

מריאור סבח:  זה חד משמעית החמיר, אני מרגיש את זה, אני חווה את זה

מריאור סבח:  אני חושב שאם המצב היה אחרת היום אז גם הייתי מקבל פחות תגובות כאלו

מריאור סבח:  זה יכול לבוא גם ברשתות החברתיות, במדיה, פנים מול פנים, אפילו אנשים שפעם החשבתי כחברים שלי, וזה בא באמת בהרבה מאוד צורות

נעמה לזימי: אז אני קודם כל מצטערת ומחזקת, ותודה על האומץ לבוא לפה ולשתף

נעמה לזימי:  זה נותן כוח

נעמה לזימי:  אני ממש מודה לך וגם לאימא, מדהימה

נעמה לזימי:  צריך תמיד להאיר גם על ההורות הנפלאה הזו שמחבקת ונותנת ומלווה

קריאה: זה התפקיד שלנו בחיים

נעמה לזימי: ממש, אז מורידה את הכובע וריגשת אותי מאוד כאימא לאימא

נעמה לזימי:  תודה לשניכם

נעמה לזימי:       אני אעבור לשיר לביא זנאתי מארגון "מבוי סתום", ייצוג נשים מסורבות גט, סוגיה מאוד אקוטית היום

נעמה לזימי:  אנחנו עוברים בין נושאים כדי להכיל את המכלול של מה שקורה פה

שיר לביא זנאתי: אני המנהלת המחלקה המשפטית ב"מבוי סתום"

שיר לביא זנאתי:  אנחנו שואפות למגר את תופעת סרבנות הגט והעגינות בישראל ובכלל, ומייצגות נשים מסורבות גט ועגונות בבתי הדין הרבניים מ-1995

שיר לביא זנאתי:  אני לא שם מ-1995

שיר לביא זנאתי:       אני רוצה קודם כל להגיד שהיוזמה לדבר על השלכות הרפורמה על נשים ואוכלוסיות מוחלשות ומיעוטים היא חשוב מאוד ואני שמחה להביא את הפריזמה שלנו

שיר לביא זנאתי:  אז באמת כשמדברים על החלשת הכוח של בג"ץ, מצד אחד אומרים, אנחנו רוצים להחליש את מערכות השיפוט ולתת יותר כוח לממשלה ולכנסת, אבל לא מגלים שלנו שבאותה נשימה, בהסכמים הקואליציוניים מאוד מגבירים את כוחם וסמכותם של בתי הדין הרבניים לדון ולשפוט וגם מתוך עיוורון למה שקורה היום בתוך אולמות השיפוט בבתי הדין הרבניים בגלל שהכול שם בדלתיים סגורות נאמרים שם קביעות שיפוטיות מזעזעות שאנחנו כציבור לא מודעים אליהם

שיר לביא זנאתי:  אנחנו בעצם מקדמים חקיקה מתוך נקודת עיוורון כמעט מוחלטת

שיר לביא זנאתי:  אם כבר אנחנו פה מדברות על הממשק הזה של גם זכויות נשים וגם זכויות להט"ב, אז כל הדיון הזה עולה לי נורא חזק פסק דין שקיבלנו לפני כמה חודשים, שבית הדין הרבני הגדול, זאת אומרת זו ערכאה מקבילה לבית המשפט העליון, מכשיר פגיעות מיניות בילדים קטינים

שיר לביא זנאתי:  אם הפוגע והנפגע, שניהם גברים, אין פה עבירה על ההלכה

נעמה לזימי: מתי זה היה?     

שיר לביא זנאתי: בנובמבר

שיר לביא זנאתי:  אם אנחנו מדברים על 35 שנה לביטול העבירה על משכב זכר, אז בואו לבית הדין הרבני, שם מסתבר שזה כמעט מותר

נעמה לזימי: מותר אפילו לאנוס, את אומרת

שיר לביא זנאתי: לא אמרתי לאנוס, אמרתי לפגוע מינית

שיר לביא זנאתי:  משכב זכר, ממש הם מסכימים שאסור אבל אם זה מילימטר פחות מזה, זאת אומרת כל עוד זה לא אונס מלא, זה מותר, זה לא אסור הלכתית

שיר לביא זנאתי:  בפסק הדין הם כותבים שם שבאמת אם הייתם שואלים אותנו אם צריך להעניש את הקטין שהתלונן, אז האמת שכן כי אסור להתלונן

שיר לביא זנאתי:  לפדופיל שהודה בבית משפט, ישב בכלא והורשע הם אמרו, היה אסור לך לפרסם את העבירות האלה

שיר לביא זנאתי:      מה הייתה המוטיבציה שלהם להוציא פסק דין כזה, להשאיר אישה בעגינותה?      

נעמה לזימי: אני רק רוצה להגיד שאנחנו נבדוק גם מה סמכות הוועדה אם בכלל, כי לא תמיד יש לנו בנושאים של בית הדין, הם ממש מוחרגים, לשאול או לוודא, כי זה משהו שהוא חמור מאוד

שיר לביא זנאתי: אני מביאה את האנקדוטה הזאת כדי להגיד שכשאנחנו אומרים, בסדר שיתנו לבתי הדין סמכויות דיון נוספות, זה יהיה בהסכמה, אז בפסק הדין הזה הם מוכיחים שאין להם מושג מה המשמעות של המילה הסכמה, כי חלק מהטיעונים שלהם שם זה בכלל שהילד הקטין שהיה בן 11 הוא בכלל שיתף פעולה, אז מה הוא בא עכשיו ומתלונן? אז הסכמה לא תהיה שם, כי הסכמה שם מפורשת בצורה צרה מאוד, אם בכלל

שיר לביא זנאתי:       אנחנו מאוד חוששות

שיר לביא זנאתי:  אם המצב היום בבתי הדין הרבניים הוא כל כך קשה ופוגעני לנשים עגונות ומסורבות גט או בכלל לנשים ולזכויותיהן - - -      

נעמה לזימי: שיר, רק חייבת לומר שלפני כארבעה-חמישה חודשים פניתי יחד עם אישה חרדית שהגרוש שלה היכה את ילדיה ואותה, סוגיה שקשורה לרכוש, שהיא נאלצה לקנות את הגט שלה

נעמה לזימי:  אתה מכירה את כל התהליך, אבל היה פה סוגיה של פגיעה בילדים והכול

נעמה לזימי:  שלחתי מכתב רק שיתנו לה לדבר, שישמעו אותה, ואויימתי בדין פלילי

שיר לביא זנאתי: אנחנו גם מאוימות

נעמה לזימי: זה יושב עליי

נעמה לזימי:  זה פשוט נורא

נעמה לזימי:  פניתי לשר הדתות, אגב, אחר כך, למיכאל מלכיאלי והוא אמר לי שגם לו אסור לפנות

שיר לביא זנאתי: אני מבינה

שיר לביא זנאתי:  אני רוצה להגיד שבפסק הדין הזה הם גם שלחו לייעוץ המשפטי שאולי צריך להעמיד אותנו לדין פלילי כארגון שמנסה לסייע הלכתית לנשים מסורבות גט והעגונות, כי אנחנו עושות מצג שווא של עוסקות

שיר לביא זנאתי:       הדבר החשוב, שהממשלה מנסה להחליש ערכאה שיפוטית היחידה שעוד הייתה המענה האחרון לנשים, ובג"ץ לאורך השנים שיפר את מעמד הנשים בבית הדין הרבני בצורה משמעותית ועדיין המצב מאוד קשה

שיר לביא זנאתי:  אנחנו מאוד חוששות מנסיגה, מפסיקות בית המשפט העליון, וגם אנחנו רואות איך היום הדיינים מנסים מאוד להגיע לתוצאה שעולה בקנה אחד עם החוק האזרחי מפחד מבג"ץ

שיר לביא זנאתי:  באמת שהגיע אלינו תיק של מישהי שהייתה מסורבת גט 30 שנה כי איכשהו היא חתמה על הסכם גירושין שאמר שהיא תשלם מאות אלפי שקלים תמורת הגט, והדיינים לאורך 30 שנה אמרו לה, את התחייבת לשלם, אז אנחנו לא נעזור לך עד שלא תשלמי

שיר לביא זנאתי:  הם הצליחו להוריד את הגבר ל-50,000 שקל ואמרו לה, הנה תיראי, הורדנו אותו, עכשיו רק תשלמי

שיר לביא זנאתי:  היא לא הצליחה לגייס את הכסף עד שהיא הגיעה אלינו ואנחנו לקחנו אותה לבית הדין הגדול ואמרנו, תיראו, יש עוד חוקים במדינת ישראל וקוראים להם חוק החוזים למשל, שזה סותר כמה וכמה סעיפים בחוק החוזים, והבהרנו לנשיא בית הדין הגדול שמכאן אנחנו ממשיכות לבג"ץ

שיר לביא זנאתי:  אחרי 30 שנה, בחמש דקות הוא השיג גט כי הוא שמע בג"ץ, אז החלשת בג"ץ היא דרמטית בפריזמה שלנו

שיר לביא זנאתי:  תודה רבה

נעמה לזימי: תודה רבה, הדברים חשובים וגם פה אנחנו נעמוד לשירות כל מה שאפשר בנושא שלכן

נעמה לזימי:       אני רוצה לעבור למשרד המשפטים שכן הגיע לכאן, אז תודה, עורכת דין לירון בנית ששון

נעמה לזימי:  שלום לך

לירון בנית ששון: שלום, ואני מתנצלת על האיחור

לירון בנית ששון:  היו פה פקקים וחסימות מכל כיוון אפשרי

נעמה לזימי: לגמרי

לירון בנית ששון: בעצם בחוות הדעת של היועצת המשפטית לממשלה, היא עמדה על כך שכל ההסדרים המוצעים בעת הזו, הן בנושא של הוועדה לבחירת שופטים והן בנושא של אי שפיטות חוקי יסוד והגבלת היכולת של בית המשפט להתערב בחוקים ולפסול חוקים שהם בעצם סותרים חוקי יסוד, למעשה מהווה גם פגיעה בעיקרון העצמאות השיפוטית וגם בעיקרון הפרדת הרשויות, ומעצימה בצורה ניכרת את החשש לפגיעה בזכויות אדם

לירון בנית ששון:  אם זה בסדר, אז אני אקריא מתוך חוות הדעת שלה שתי פסקאות שבאמת נראה לי ממצות את העניין בהקשר הספציפי של הפגיעה בזכויות אדם

לירון בנית ששון:  אני מבינה שכאן אנחנו באמת מתעסקים באופן ספציפי בזכויות של להט"בים וזכויות נשים

נעמה לזימי: בוודאי שזה זכויות אדם באשר הן

לירון בנית ששון: לגמרי, ולכן אני אקריא את זה

לירון בנית ששון:  "ביסוד התזכיר המוצע עומדת תכלית המבקשת להגשים את עיקרון שלטון הרוב

לירון בנית ששון:  אכן עיקרון שלטון הרוב, עיקרון הפרדת הרשויות מחייבים כי מוקד ההחלטות וההכרעות ביחס לחקיקה ולמדיניות יתקבלו על ידי נבחרי הציבור בכנסת ובממשלה

לירון בנית ששון:  בצד האמור, אבן יסוד במשטר דמוקרטי היא הגנה על זכויות האדם והפרט, שלטון החוק ומינהל תקין, וההבנה כי לא ניתן להעניק לרשויות השלטון כוח בלתי מוגבל ולהסתפק בהכרעת הרוב ככלל הכרעה יחיד

לירון בנית ששון:  כוח שלטוני בלתי מוגבל הוא מתכון בטוח לפגיעה בזכויות אדם ובמינהל תקין

לירון בנית ששון:  עיקרון הפרדת הרשויות מחייב מערכת שיפוטית עצמאית ובלתי תלויה אשר יש בידה יכולת אפקטיבית לבקר את שתי הרשויות האחרות תוך שמירה על עיקרון הכיבוד ההדדי בין הרשויות

לירון בנית ששון:  קבלת ההסדר המוצע תוביל למבנה משטרי שבו לרשות המבצעת והמחוקקת סמכות רחבה ולמעשה בלתי מוגבלת, שאין בו מענה מובנה לחשש אפשרי מפני שימוש לרעה בחקיקה ובחקיקת יסוד לצורך עקיפת הביקורת השיפוטית או לפגיעה במאפייניה הגרעיניים של המדינה כמדינה יהודית ודמוקרטית"

לירון בנית ששון:  זה בעצם מה שמשקף את עמדת היועצת המשפטית לממשלה

נעמה לזימי: מאוד תמציתי וחריף

לירון בנית ששון: מתוך חוות הדעת באמת שהוגשה לשר המשפטים והופצה לציבור

נעמה לזימי: אוקיי, אז תודה רבה לך קודם כל שאמרת את זה כאן, וגם בנוסף לזה בדיון הזה

נעמה לזימי:  זה באמת מדאיג

נעמה לזימי:  היה פה גם דיון עם נציגה על עילת הסבירות במשרד המשפטים וכמה זה יכול לפגוע בהגנת הסביבה, בריאות הציבור ועוד, ואנחנו רואות שכל הצעדים האלו, בעצם האינטרס הציבורי פה על המוקד, אחד אחרי השני, וזה מטריד מאוד

נעמה לזימי:  אני תוהה מה עוד כמשרד משפטים יש לעשות

נעמה לזימי:  אני מניחה שהכלים גם מוגבלים מול מדיניות השר, אבל בהחלט מטריד כל המצב הזה

נעמה לזימי:       אני אעבור לליאור גיל, תלמידה ופעילה במטה מאבק הנוער למען הדמוקרטיה

נעמה לזימי:  ליאור, ממש מרגש שאת פה

נעמה לזימי:  תודה רבה

ליאור גיל: היי, אני בת 16

ליאור גיל: 5 מתל אביב

ליאור גיל:  מאז הרכבתה של הממשלה החדשה והצעות החוק החדשות שהוצעו בה אני נחשפתי לעולם שאני לא מרגישה בטוחה יותר במדינה שלי

ליאור גיל:  שואלים אותי למה אני הולכת להפגנות, משתתפת פוליטית, לומדת את כל מה שאני יכולה על הרפורמה המשפטית או ההפיכה המשטרית, והתשובה פשוטה, אני מפחדת

ליאור גיל:  מפחדת כל כך כאזרחית, כנערה, כאישה וכחברה לאנשים מהקהילה הלהט"בית

ליאור גיל:  הרפורמה המשפטית מאיימת עליי, עליהם ועל כולכם

ליאור גיל:       כבני נוער אפשר להגיד שהתרגלנו לפחד הזה, בעיקר כנערות, בחוסר האמון שאנחנו מרגישות מגופי המדינה שלא מגנים עלינו

ליאור גיל:  הפחד הזה מתעצם בכל פעם שאני שומעת על עוד חבר כנסת שזלזל ביכולות שלי ובזכויות שלי, של כל הנשים במדינה ושל כל הנשים שיושבות כאן עכשיו

ליאור גיל:       לפני כמה שבועות קיבלתי את הצו הראשון שלי, רגע שהיה מרגש אותי אם זה היה קורה לפני שנה או לפי כמה חודשים, אבל הפעם הוא העציב אותי

ליאור גיל:  אני רוצה להתגייס, לתרום למדינה הזאת שחשובה לי כל כך, אבל אני מפחדת להתגייס בלי בג"ץ

ליאור גיל:  אני מפחדת להתגייס כשנבחרי הציבור שלי אומרים שהתרומה העיקרית של נשים צריכה להיות שהם יינשאו ויגדלו משפחה

נעמה לזימי: ויהיו במטבח

ליאור גיל: ושגיוס נשים לצה"ל נמצא בסכנה

ליאור גיל:       כמו שראינו בעבר בפסק דין אליס מילר, בג"ץ הגן על נשים בצבא

ליאור גיל:  הוא איפשר לנו להתגייס בצורה שוויונית לתפקידים שפעם מנעו מנשים להתגייס אליהם רק כי הן נשים

ליאור גיל:  בג"ץ איפשר לעוד נשים לחלום, להשיג את המטרות שלהן בלי האפליה המגדרית שתלווה אותן לכל מערכת במדינה

ליאור גיל:  הוא איפשר לילדות קטנות להגיד, אני רוצה להיות טייסת

ליאור גיל:       אני תלמידה בבית ספר חילוני ממלכתי ועד עכשיו לקחתי כמובן מאליו את האפשרות ללמוד בכיתה מעורבת, ללכת עם חולצות קצרות וללמוד מקצועות מדעיים

ליאור גיל:  אולי זה נראה עוד רחוק, אבל הבסיס של האפליה המגדרית נבנה כאן עכשיו ברפורמה המשפטית, באיסור על בג"ץ לדון בחוקי יסוד ולהגן על האזרחים במדינה על פי מגילת העצמאות

ליאור גיל:       אני רוצה להמשיך לגור פה

ליאור גיל:  אני באמת רוצה להתגייס, ללמוד, לבנות פה חיים, בעיקר לבטא את מי שאני ולחיות חיים בהם אני שווה בדיוק כמו מי שמסביבי, אבל כיום החלום הזה מתרחק ממני לאט לאט ובגלל זה אני פה

ליאור גיל:  אני רוצה לשמור עליו

ליאור גיל:  בג"ץ הגן עליי בעבר, על כולנו, וזה הזמן שלנו להגן עליו

ליאור גיל:  אנחנו צריכים לפעול למען הסברה נגישה ונוספת לבני נוער

ליאור גיל:  המטרה שלנו צריכה להיות עירוב בני נוער בחיים הפוליטיים

ליאור גיל:  הם מהווים את ההמשכיות של המדינה

ליאור גיל:  אנחנו אלה שנצטרך להתמודד עם ההשלכות

ליאור גיל:       אני רוצה להוסיף עוד משהו קטן

ליאור גיל:  ביום של הבחירות נסענו לטיול עם המשפחה שלי ביישובים שסבא שלי הקים, האנרכיסטים, והתחלתי לבכות

ליאור גיל:  המשפחה שלי לא הבינה מה קורה לי, למה אני מתפרקת באמצע טיול, אבל ידעתי שמשהו הולך להשתנות

ליאור גיל:  הבטן שלי התהפכה והתכווצה והלוואי שידעתי כמה אני צודקת וכמה זה מוצדק, אבל לא ידעתי שבעצם אני אשב פה עם אנשים שגורמים לי להרגיש יותר בטוחה, נותנים לי תקווה ורצון להילחם, ושאני אגיע להפגנות שמונות אלפי אנשים, מאות אלפי אנשים, אנשים חזקים שנלחמים בשיניים בשביל להגן על הזכויות הבסיסיות שלהם

ליאור גיל:  הם נותנים לי תקווה להמשיך להילחם, לדעת שבסוף הצדק ינצח

ליאור גיל:  תודה רבה

נעמה לזימי: ברור

נעמה לזימי:  ליאור, את מדהימה ממש

נעמה לזימי:  זה נותן תקווה לדעת שזה דור העתיד שלנו

נעמה לזימי:       אני אעבור לשי אופק, סטודנט ממחאת הסטודנטים

נעמה לזימי:  שלום שי, תודה שבאת

שי אופק: שלום, תודה לכם

שי אופק:  אני מנציגי מחאת הסטודנטיות והסטודנטים נגד ההפיכה המשטרית

שי אופק:  גם אני גבר סטרייט ובמרוצת השנים הארוכות שאני לומד פה בירושלים התנדבתי הרבה שנים בבית הפתוח ובארגונים נוספים, כולל המרכז סיוע לנפגעות תקיפה מינית, כי הזה המאבק שלנו, זה לא המאבק שלכם ולא שלכן, זה המאבק שלנו

שי אופק:  אני סטודנט לרפואה ודוקטורנט לנוירוביולוגיה ואבא לילד בן שנתיים וחצי ולוחם במאבק בלתי מתפשר על עתידנו

נעמה לזימי: אז גם עם המתמחים אנחנו איתך כמו שאתה יודע

שי אופק: זה דיון נפרד

נעמה לזימי: נכון

שי אופק: אני חלק מתנועת ענק של צעירות וצעירים, סטודנטיות וסטודנטים שמנהלים קרב בלימה על עתיד המדינה, חירויות הפרט וזכויות המיעוט כולל נשים ולהט"בים

שי אופק:  הייתי רוצה לנצל את המעמד אם היו פה חברי קואליציה ולשאול אותם מה קרה לכם? אנו מסתכלים עליכם בתדהמה ובתסכול מר ולא מבינים איך יתכן שהגעתם לכנסת ישראל בשביל לקחת חלק בהרס הדמוקרטיה הזאת, בשביל לבצע הפיכה משטרית שתאפשר לרוב, כל רוב, או מיעוט שמחזיק ברוב במסגרת הסכמים קואליציוניים לעשות כל דבר למיעוט אחר

שי אופק:  זו בושה

שי אופק:       הוועדה היום עוסקת בהשפעת ההפיכה על נשים ולהט"בים

שי אופק:  החירויות הבסיסיות שלנו, שנלחמנו עליהן במשך שנים ושנהיו ברורות מאליהן הולכות להיות תלויות ברצונם הטוב של פוליטיקאים, של פוליטיקאים שקוראים להומואים בהמות, שממדרים נשים יולדות בגלל מוצאן, ששולחות נשים לחלק האחורי של האוטובוס, וששבוע שעבר לא נתנו לילדה לשיר בטקס של מועצה אזורית

נעמה לזימי: היא הייתה להיות פה ולשיר היום

נעמה לזימי:  פשוט חלתה

נעמה לזימי:  שתדע שהתרגשנו

נעמה לזימי:  היא ואימא היו צריכות להיות פה היום ולשיר לנו, לתת את התיקון לדבר הנורא הזה

נעמה לזימי:  אני שמחה שהזכרת את אליאנה

נעמה לזימי:  מדהימה

נעמה לזימי:  באמת שתרגיש טוב

נעמה לזימי:  אנחנו איתה ואנחנו מחזקות

שי אופק: רפואה שלמה

שי אופק:  לאור הדברים האלה ברור שזאת תהיה איוולת לסמוך עליהם

שי אופק:  בקרוב אני אהיה אחראי במשך לילות ארוכים על מחלקה פנימית

שי אופק:  אני נחרד מהמחשבה שכוח של פוליטיקאים יכתיב לנו, רופאות ורופאי העתיד דרכי טיפול באנשים

שי אופק:  אני נחרד מהסכנה שנשקפת לאישה על גופה

שי אופק:  אני חרד ליכולת העתידית של להט"ביות ולהט"בים לקבל טיפול רפואי הולם בלי שרופא יוכל לסרב לטפל בהם בגלל נטייתם המינית

שי אופק:  אני נחרד מהמחשבה שטרנסיות וטרנסים לא יוכלו לעבור טיפולים לשינוי מין ויוגבלו בתמיכתם הנפשית

שי אופק:  אני מתחלחל מהעובדה שבפסח, אולי כבר בפסח הקרוב הולכים לחטט לנו בתיקים ולהחרים להורים שיביאו אוכל לילדה החולה שלהם שאולי ימיה ספורים

שי אופק:       בתי החולים בישראל הם מקום שבו הפוליטיקה חייבת להישאר בחוץ

שי אופק:  בשביל שרופאה ערבייה תעבוד עם אח מתנחל זה הכרחי

שי אופק:  למרות זאת אנחנו רואים בחודשיים האחרונים הצעות חוק מופרעות כמו שיש היום באיראן וערב הסעודית

שי אופק:  זאת דרך בטוחה לפרק צוותים רפואיים כמו שזאת דרך בטוחה לפרק חברה

נעמה לזימי: ממש

שי אופק: מכובדיי ומכובדותיי אם הם היו כאן, זה בידיים שלכם

שי אופק:  אתם יכולים לעצור את הדהירה אל האבדון

שי אופק:  אתם יכולים להתחיל את הכהונה האומללה שהייתה לכם עד עכשיו, מחדש, למען עתידנו, למען עתיד ילדנו

שי אופק:  אנשים גדולים נמדדים בשעות קשות וזו שעה כזאת

שי אופק:  תעצרו את הרכבת

שי אופק:  ההיסטוריה שופטת אתכם וזאת ההזדמנות שלכם להיזכר כמי שהצילו את הדמוקרטיה ולא כפיונים שעזרו להרוס אותה

שי אופק:  תודה

נעמה לזימי: תודה רבה

נעמה לזימי:  אני ממש מעריכה את הדברים שלך גם כמי שעתיד להיות רופא בישראל, שנשבע שבועה שהיא לא יכולה להיות מופרת על ידי שום חוק פה, אני חושבת, שעומד על זה

נעמה לזימי:  הטירוף הזה פשוט לא מאפשר בכלל הכלה

נעמה לזימי:  זיקקת את הכול בצורה רצופה ויחד, אז תודה רבה

שי אופק: תודה לך

נעמה לזימי: נעבור לתל אביב וידריך, פעילה לסבית פמיניסטית

נעמה לזימי:  שלום, תל אביב

תל אביב וידריך: תודה שהזמנתם אותי לדבר על להט"ב

תל אביב וידריך:  אפשר להסתכל על דבריי כמעין יציאה מהארון

תל אביב וידריך:  הממשלה בטח לא תתלהב מהצהרות כאלו, אבל זה לא אני, זה אתם

תל אביב וידריך:  אני לא תכננתי לנופף בדגל או להגדיר את עצמי אבל אל מול הרפורמה המשפטית נאלצתי לצאת לחזית ולכן אני פועלת

תל אביב וידריך:       עוד לפני לא היו לנו את מלוא הזכויות אבל עכשיו חוק אפליה בשירותים ומוצרים שכבר הוגש, חוק שמאפשר להפלות אותנו כי במקרה התאהבתי בבת

תל אביב וידריך:  הזכות שלנו להורות ולברית נישואין תלויה בפסיקה של בית המשפט העליון

תל אביב וידריך:  פגיעה ביכולת של מורים ומורות לדבר בפתיחות עם תלמידים

תל אביב וידריך:  הכרה בטרנסיות וטרנסים זה משהו שיכול לחזור אחורה כמו שקרה בהונגריה, ועוד ועוד

תל אביב וידריך:  שר האוצר אומר בעל פה שהוא זה שידאג לשוויון, אבל זה רק במילים, לא בחקיקה

תל אביב וידריך:  זה מדרון חלקלק בממשלה שבאופן פומבי מתנגדים מובהקים נגדנו

תל אביב וידריך:       היום אנחנו מציינות ומציינים 35 שנה לביטול האיסור על משכב זכר ואישה

תל אביב וידריך:  דמיינו שרוב מי שיושב פה בחדר הם עבריינים

תל אביב וידריך:  אימא, אני עבריינית

נעמה לזימי: את גם אנרכיסטית, אלימה, וואו, כמה הגדרות

תל אביב וידריך: היו, אז אנחנו חוזרות אחורה

תל אביב וידריך:  בואו, זה לא שעכשיו יש את מלוא הזכויות

תל אביב וידריך:  אנחנו כבר חיות כאן ללא כמה מזכויות היסוד שמגיעות לכל אדם

תל אביב וידריך:  אין לנו את הזכות להירשם כזוג אימהות לילדים שלנו או להינשא בישראל

תל אביב וידריך:  אין חוק איסור טיפולי המרה מסכני חיים

תל אביב וידריך:  חוק האימוץ סעיף 3 בעדיפות איש ואשתו, ועוד

תל אביב וידריך:  בהיעדר ביקורת שיפוטית והרחבת הסמכויות של הדין הרבני מציבים אותנו בסכנה

תל אביב וידריך:       בזמן שאני בתהליך פריון ופוטרתי, איך אני ארגיש מוגנת, ומי זה אותנו? כל משפחה, בניין, שכונה? מחקרים רבים בעולם כבר הוכיחו שאין הבדל סטטיסטי בכמויות להט"בים ממוצא אתני או דת שונים אלא רק בנכונות להודות בנטייה מינית

תל אביב וידריך:       בהקשר הזה אני רוצה לבקש ממי שבסוף יצפה בזה ברשתות, תיתלו דגל גאווה על המרפסת

תל אביב וידריך:  ממה אתם מפחדים? אני מדברת על מי שלא להט"ב רק

תל אביב וידריך:  למו זה גרם להרגיש בנוח

נעמה לזימי: טליה, עלו על סולם וחתכו לה את הדגל

טליה נחמיה: אם היו עוד דגלים בשכונה שלי, אז אולי מי שהיה עושה את זה לא היה מרגיש בנוח לעשות את זה

נעמה לזימי: להיפך, אני רק אומרת שזה קריאה כל כך נכונה, אבל יש בהחלט גם אנשים שלא רואים את זה טוב דווקא מולם

תל אביב וידריך: כן, אז לנו זה גרם להרגיש בנוח לעבור לגור בשכונה שלנו וזה אימרה, כי אם אתם תומכים - - -     

נעמה לזימי: כשראית דגלים, את מתכוונת?     

תל אביב וידריך: כן, כן

תל אביב וידריך:  כשבאנו לגור בשכונה שלנו וראינו ברחוב במרפסות, זה גרם לנו להרגיש בנוח

תל אביב וידריך:  זה בסוף גם זה אבל זה גם אימרה של תמיכה

נעמה לזימי: נכון, סולידריות

תל אביב וידריך: עם אנשים שאני פוגשת

תל אביב וידריך:  כמו שאמרנו, זה כל קבוצת חברים, כל מסגרת

תל אביב וידריך:  לא בוחרים להיות, אז בסוף אנחנו בכל מקום ולכן תתמכו, תיתלו את הדגל גם כהבעת תמיכה כי אנחנו רואים את הכדור שלג הזה שדגל בהשפעה על מקבלי ההחלטות

תל אביב וידריך:  גם מיעוטים שונים יוכלו להזדהות וגם נשים, שזה משהו שיש כמעט בכל בית

תל אביב וידריך:       אני באמת רוצה להגיד שלאף אחד ואף אחת אין באמת שוויון, אין באמת חירות

תל אביב וידריך:  אין לאף אחד באמת שוויון עד שלכולם יהיה שוויון

תל אביב וידריך:  אני אסיים במילים מתוך השיר יוניקורן של נועה קירל לאירוויזיון, history is an a loop, don't u wanna change it?"" תודה

נעמה לזימי: בואו נהפוך את השיר שלה לשיר המחאה? יוניקורן

נעמה לזימי:  נראה לי שזה דווקא יעודד אנשים להצביע לנו

נעמה לזימי:  אני רק אומרת

נעמה לזימי:  כל העולם איתנו

נעמה לזימי:  תודה רבה, תל אביב

נעמה לזימי:       אני שמחה שבאמת ציפי לביא מארגון "נבחרות" הגיעה

נעמה לזימי:  תודה, אני יודעת שהיה קשה לבוא

נעמה לזימי:  אתן חשובות וטוב שאת פה

ציפי לבני: אוקיי, אני צונחת בלי לשמוע אף אחת קודם

ציפי לבני:  אני פשוט אגיד את מה שביקשו ממני לומר, איך נשים חרדיות הולכות להיפגע

ציפי לבני:  קודם כל אני חושבת שזה די ברור שכל הקצנה שתקרה תפגע קודם כל בנו כנשים חרדיות

ציפי לבני:  קודם כל ניסיון העבר מוכיח שזה מה שקורה

ציפי לבני:  דברים שהיום שנשים חילוניות, נשים דתיות מפחדות שיקרה אצלם, אצלנו הם כבר קורים בפועל באופן לא חוקי אולי אבל קורים בפועל בימינו אנו

ציפי לבני:  אנחנו יודעות שזה ככה עובד מאז ומעולם

ציפי לבני:  דבר שני, כי אנחנו הכי קרובות לאש

ציפי לבני:  אלו שרוצים לשרוף פה את המדינה, הכי קרובים אלינו בסופו של דבר

ציפי לבני:  בעצם אנחנו ניפגע ראשונות

ציפי לבני:       אני פשוט אתן כמה דוגמאות שחשבתי עליהן

ציפי לבני:  האמת שלא היה לי הרבה זמן להתכונן לדיון הזה, אבל עדיין

ציפי לבני:  אני חושבת שעיקר הדברים שיפגעו בנו זה שההפרדה המגדרית במרחב הציבורי תעוגן בחוק

נעמה לזימי: בג"ץ היה זה שמנע הפרדה מגדרית בירושלים לפני יותר מעשור, באירועים

נעמה לזימי:  באמת זאת הייתה ברית של הנשים החרדיות עם שדולת הנשים, עם הארגונים, למנוע את ההדרה הזו

נעמה לזימי:  את צודקת שזה שוב עומד על הפרק

ציפי לבני: כן

ציפי לבני:  עיקר הבעיה בהפרדה המגדרית באירועים, זה שהיא בדרך כלל קורית בצורה לא שוויונית ושנשים מפסידות ממנה ולא הגברים, נשים וילדים, אגב

ציפי לבני:  האוטובוסים שהופרדו אולי בצורה כפויה, פעילויות לילדים בהפרדה

נעמה לזימי: נכון

ציפי לבני: יש גם דיבור ממשי על הפרדה בשירות הציבורי

נעמה לזימי: סליחה שאני עוצרת אותך

נעמה לזימי:  כשהייתי חברת מועצת העיר חיפה, היה אירוע בחג לילדים, בהפרדה, ואמרתי רגע, אימא לא תלך עם הבן שלה בן ה-3? זה נשמע למישהו הגיוני לאן זה הולך

נעמה לזימי:  בוטל האירוע

נעמה לזימי:  אני לא הצלחתי להבין איך אפשר בכלל לדמיין את זה כאיזה משהו שהוא לא תקין

נעמה לזימי:  זה אפילו לא בין אנשים בוגרים

נעמה לזימי:  זה ילדים והורים שלהם

נעמה לזימי:  מה זה משנה אם האבא הולך עם הבנות שלו או האימא הולכת עם הבנים שלה לאירוע? זה האיש המטפל

ציפי לבני: למיטב ידיעתי האירוע בתל אביב לא בוטל אלא ההפרדה בוטלה

נעמה לזימי: אני בחיפה דיברתי

ציפי לבני: אני יכולה לומר לך באופן אישי שהייתי בבית"ר עילית בחנוכה והיה שם אירוע ג'ימבורי לילדים ולא נתנו לי להיכנס עם הבן שלי כי זה היה שעה של הבנים

ציפי לבני:  ממש ביקשתי והתחננתי ודווקא המארגנות מאוד הבינו אותי ומאוד ניסו לבוא לקראתי אבל הן אמרו לי כל הזמן, מתי כבר את יוצאת, מתי כבר את יוצאת? כי עוד מעט יבואו אלינו פיקוח של רבני העיר, פיקוח פתע ואנחנו לא רוצים שיראו אותך פה כדי שלא יסגרו לנו את הבסטה

ציפי לבני:  בקיצור, פעילויות לילדים שיופרדו

ציפי לבני:  הפרדה בשירות הציבורי, יש דיבור ממשי על זה

ציפי לבני:  מי יודע, אולי גם הרחובות

ציפי לבני:  יש מקומות בעולם שזה קורה כבר עכשיו

ציפי לבני:  יש מקומות בישראל שיש שלטים

נעמה לזימי: מתן שירותים בהפרדה מגדרית

לורן פרייס: זה בדיוק מה שהמרכז הרפורמי עשו

לורן פרייס:  בדיוק הוא מטפל בנושאים של ההפרדה המגזרית, ועורכת דין מירי נחמיאס שנמצאת בזום, היא יותר תרחיב

נעמה לזימי: אני רק אומרת, גם במתן שירותים בסוגיות של נגיד קבלת שירות בעירייה או משהו כזה, יתחילו להגיד, אלה שעות כאלה ואחרות

נעמה לזימי:  זה דבר שלא היה

נעמה לזימי:  זאת רגרסיה משמעותית

ציפי לבני: בנקים, קופות חולים

ציפי לבני:  יש בנקים שזה כבר היום ככה

ציפי לבני:       הכרה במטפלות ללא תואר

ציפי לבני:  אני לא יודעת כמה מודעות יש פה לרמת השרלטנות שחוגגת במגזר החרדי

נעמה לזימי: של הריפוי בעיסוק, קלינאות תקשורת

ציפי לבני: זה יתרחב הלאה, אין לי שום ספק, וכבר עכשיו קורים מקרים מזעזעים של אבחונים שלא מגיעים בזמן, של אבחונים לא נכונים, של נשים נפגעות אלימות שמקבלות תשובה שככה אמורים להיראות חיי נישואין, ממטפלים שלא הוסמכו לכך

נעמה לזימי: את מדברת על טיפול רגשי

ציפי לבני: טיפול זוגי

נעמה לזימי: אני גם מדברת על זה שרוצים להרחיב את זה בקרב החברה החרדית לכל הפרא-רפואה, כאילו הבריאות שלכם הפקר

נעמה לזימי:  הבריאות שלכם היא לא הפקר

ציפי לבני: כן

ציפי לבני:  אני רק אומרת, כבר עכשיו זה קורה בצורה לא חוקית

ציפי לבני:  מה יקרה כשזה יהיה מעוגן בחוק?     

נעמה לזימי: נכון

ציפי לבני:  גם לא יהיה מה לעשות נגד זה

ציפי לבני:       הרחבת סמכויות בתי הדין הרבניים, כבר היום אלו שהכי נפגעות זה נשים חרדיות

ציפי לבני:  אני לא חושבת שיש הרבה מה להרחיב

ציפי לבני:  זה ברור לכל שגם הסכמה שמדובר עליה בין הצדדים המתדיינים, במגזר שלנו הסכמה זה על הנייר בלבד

ציפי לבני:  יהיה פה הרבה מאוד כפייה על נשים להתדיין בדין שלא רואה אותן כבני אדם

ציפי לבני:       החינוך הממלכתי חרדי שעלול להיפגע, שזה לא רק הנשים החרדיות אלא דווקא יותר הגברים, אבל הם גם בני אדם והם הילדים שלנו

ציפי לבני:  אם לא יהיה להם חינוך ממלכתי חרדי, אז כל המדינה תיפגע וגם הנשים העתידיות שלהם בעתיד

ציפי לבני:      חוק חסינות לרבנים שיוכלו מעכשיו להתבטא איך שהם רוצים

נעמה לזימי: ולקבל מימון ממשלתי על הדרך

ציפי לבני: כן

ציפי לבני:  הם יוכלו להגיד לאנשים שלהם, לתלמידים שלהם שאני שווה פחות כי אני אישה, שההוא שווה פחות כי הוא אני לא יודעת מה, גיי, שההוא, מותר להרוג אותו כי הוא ערבי

ציפי לבני:  לא יהיה מה לעשות נגד זה

ציפי לבני:  לא יהיה אפילו איך לחקור אותם

ציפי לבני:      הכי מפחיד אותנו זה עניין הייצוג

ציפי לבני:  לא סתם שמחה רוטמן אמר שהזכות לבחור ולהיבחר היא לא זכות יסוד בעיניו, ואנחנו נלחמות כבר עשר שנים על ייצוג במפלגות החרדיות

ציפי לבני:  זה עדיין לא קורה אבל זה יקרה מתישהו

נעמה לזימי: אני הגשתי אתכן את החוק, ויחד עם שדולת הנשים

נעמה לזימי:  קיוויתי מאוד כנסת קודמת שנעביר אותו

נעמה לזימי:  כבר התחיל תהליך

ציפי לבני: זה הדבר הראשון שאתם תעשו בכנסת הבאה

נעמה לזימי: קודם כל צודקת כמה זה חשוב, כי אנחנו רואות מה זה ממשלה במיעוט נשים

נעמה לזימי:  אנחנו ממש רואות כמה זה חשוב שאתן תהיו גם הדרג הנבחר ולא רק הבוקר

ציפי לבני: כן, וגם שיפסיקו לדבר בשמנו

ציפי לבני:  זה מזיק

נעמה לזימי: ממש

ציפי לבני: הרבה מעבר לזה שאין נשים חרדיות שידברו ושיש גברים חרדים שמדברים בשמנו, זה מזיק נורא

נעמה לזימי: נכון

נעמה לזימי:  תודה, ציפי, תודה על הקול שלך ואני מקווה שעוד נעשה מהפכה יחד

נעמה לזימי:  אני זוכרת את החוק שלנו

נעמה לזימי:  יש לי חוב אליו ואני מקווה שלכולנו

נעמה לזימי:       אני אעבור לזום לחן אריאלי, סגנית ראש עיריית תל אביב-יפו, מחזיקת תיק הרווחה והשירותים החברתיים

נעמה לזימי:  שלום, אהובה

חן אריאלי: שלום

חן אריאלי:  אני חושבת שזה יום מאוד מיוחד

חן אריאלי:  תל אביב התחילה וסיפרה שהיום מציינים 35 שנה לביטול חוק איסור משכב זכר

חן אריאלי:  אולי קשה לנו לדמיין ימים שבהם יחסים בין הומואים היו אסורים על פי חוק, כי זה נראה פסיכי היום, אבל זה לא היה כל כך מזמן הרגע ההיסטורי הזה שבו בוטל החוק הנורא והמשפיל הזה

חן אריאלי:  אני חושבת שזה די מדהים, נעמה, שאת היום מכנסת את הדיון דווקא היום

חן אריאלי:  זה סימן מאוד משמעותי

נעמה לזימי: הקוסמוס תכנן את עצמו ככה

נעמה לזימי:  כנראה היקום רוצה שנקדם זכויות להט"ב ונשים

חן אריאלי: הקרמה לפעמים מסתדרת

נעמה לזימי: כן

חן אריאלי: אותה כנסת שבה היום מאיימים על החופש שלנו, זה היה בוועדת חוקה, אותה ועדה שגם מתכננים לחרב את מערכת המשפט שלנו

חן אריאלי:  ראש הוועדה דאז היה נציג הימין, חבר הכנסת אוריאל לין מהליכוד, וראש האופוזיציה הייתה אמנו ומורתנו ורבתנו שולמית אלוני ז"ל

חן אריאלי:  הדבר המדהים ואולי המעורר השראה דווקא ביום הזה שאנחנו מדברים את השיחה הקשה על כל ההשפעות של הרפורמה, שבמקום לריב הם שיתפו פעולה

חן אריאלי:  הם שיתפו פעולה ויחד מול כל הכוחות השמרניים והדתיים מחקו כל זכר לסעיפים בחוק שאוסרים על משכב זכר ומשכב אישה, חוק שבעצם שלח להט"בים לחקירות משטרה ואפילו לכלא בשנות ה-50'

חן אריאלי:  זה קרה בעבר אבל זה עלול לקרות עוד פעם וזה צריך מאוד להדאיג אותנו

חן אריאלי:      כשמדברים על השפעות של הרפורמה ועל ההשפעות שלה על נשים ועל להט"ב, חשוב שנבין שיש גם אלמנט של חלחול

חן אריאלי:  עוד הרבה לפני שהחוקים עצמם עוברים ושיש להם ביטוי בשטח ובתוך הקהילות שלנו, יש אווירה שמייצרת פחד ושיתוק שמתוכם דברים טובים לא יכולים לצמוח

חן אריאלי:  כבר עכשיו רואים מספרים גבוהים מאוד של אלימות כלפי נשים

חן אריאלי:  שש נשים נרצחות מתחילת השנה

חן אריאלי:  זה הרבה יותר מעל הממוצע

חן אריאלי:  האגודה למען הלהט"ב פרסמה דוח להטופובי שלדעתי הוצג כאן היום, והמספרים באמת מדאיגים מאוד

חן אריאלי:  יש אווירה ציבורית של הורדת ראש, ומה שהיא כבר מחוללת צריך להדאיג אותנו מאוד לצד הדאגה מההשפעות של החקיקה עצמה

חן אריאלי:       אני חושבת שאנחנו לא נתחיל ללכת מחר בבוקר עם בורקות, אבל מה שמתחולל, צריך להבין שהוא מחזיר אותנו שנים אחורה, וזה מחזיר אותנו לימים שפחדנו

חן אריאלי:  פחדנו ללכת ברחובות ופחדנו לצאת מהארון ופחדנו כנשים לנקוט עמדה ולהתמודד לעמדות ציבוריות, ולימים שבהם אפילו לא היה מותר לנו להצביע כנשים, כי להתמודד לכנסת אנחנו יודעות שנשים לא יכולות בהרבה ממפלגות בית הנבחרים של היום

חן אריאלי:  המאבק הפמיניסטי הוא היום המאבק הלהט"ב

חן אריאלי:  אני חושבת שעכשיו יותר מתמיד צריך לחזור ולחבר את הדברים

חן אריאלי:  אני שוב פעם מצדיעה לך, נעמה, שכיו"ר הוועדה הזו חיברת בעצמך בין שני המאבקים האלה שכל כך צריכים להתחבר

חן אריאלי:       אני חושבת שחשוב מאוד לזכור שכשאנחנו נאבקים, יש מי שהקול שלהם לא נשמע: דרות רחוב, מכורות, נשים בזנות או סתם נשים שעובדות קשה מידי מכדי לנקוט עמדה, כדי להחזיק את הראש מעל המים

נעמה לזימי: דיירות הדיור הציבורי

נעמה לזימי:  אפשר לחשוב על עוד הרבה

נעמה לזימי:  נכון

חן אריאלי: אנחנו יושבות כאן בכנסת ואנחנו צריכות להבין שאנחנו פריבילגיות להיות פה כרגע ולנהל את הדיון הזה

חן אריאלי:  יש מי שאין להם קול, והאחריות הראשונה שלנו היא לזכור שאלה שלא כאן הן הראשונות להיפגע ואנחנו צריכות לוודא שהן בטוחות ונראות ויש להן מענים, ולהשתמש באחריות הגדולה שלנו מתוך הפריבילגיה, ולדאוג למי שלא יכולה לעשות את זה

חן אריאלי:      נכון להיום היד המצביעה של אבי מעוז חשובה לנתניהו יותר מהיד שלנו שחוטפת מכות באמת מכל גורמי הקואליציה החשוכה הזאת, אבל אני חושבת שכדאי שאולי נזכור פה - - -      

נעמה לזימי: שגם הצלחנו לבלום אותו

נעמה לזימי:  יש לנו כוח

חן אריאלי: רוטמן, סמוטריץ', בן גביר, אבי מעוז הם רק נציגים תורניים של שנאה ופילוג

חן אריאלי:  המאבק שלנו גם הפמיניסטי וגם הלהט"ב היה לפניהם וימשיך כנראה גם אחריהם, ואנחנו צריכות לנשום עמוק ולהיערך למערכה ארוכה

חן אריאלי:  צריך להתאחד, לשתף פעולה, לזכור מי לא נמצאת סביב השולחן, לבנות כוח לצד ההתנגדות, וצריך להפוך את התהליך של הפוליטיזציה שמתרחש עכשיו ברחובות לכוח משמעותי באמת, ומתוך החורבן הזה לבנות כוח אדיר שנוכל איתו לשנות את המציאות

חן אריאלי:  אני חושבת שאנחנו חייבים להרים מחדש את התקווה, שמתוך הפחד הגדול הזה אנחנו גם יכולות אחרת ואנחנו יכולות להיאבק בזה ולדאוג שהמדינה שלנו לא תיאבד לנו מבין הידיים

נעמה לזימי: אמן ונכון

נעמה לזימי:  ממש תודה

נעמה לזימי:       נעה פינטו, מנהלת קשרי ממשל ומדיניות במכון זולת

נעמה לזימי:  תודה לך

נעה פינטו: היי, שלום לכולן ולכולם, אני שמחה ועצובה להיות כאן

נעה פינטו:  חברת הכנסת לשעבר אתי לבני הזכירה את השריון של נשים בוועדה לבחירת שופטים, שזה דיון שקורה ממש כרגע במקביל אלינו בוועדת חוקה

נעה פינטו:  אני רוצה להזכיר, בהקשר הזה יש לנו פרויקט במכון זולת שבו חברי וחברות כנסת לשעבר מגיעים לוועדות הכנסת, בין היתר חברת הכנסת לשעבר אתי לבני פה הגיעה יחד איתנו, ובמסגרת הזאת הגיע חבר הכנסת לשעבר מוסי רז לוועדת חוקה והוא הציע איזשהו תיקון במנגנון השריון של נשים בתוך הוועדה לבחירת שופטים, והתיקון הזה התקבל ויכול להיות שהרווחנו מזה, אפילו עוד אישה בוועדה לבחירת שופטים

נעה פינטו:       כשחבר הכנסת שמחה רוטמן קרא לזה סעיף מוסי רז, אז הדרך שמוסי רז הגיב הייתה, "תיקנתי את הווילון על הטיטאניק"

נעה פינטו:  אני חושבת שהוא צודק ואני חושבת שכולנו יכולות ומבינות שזה הסיפור, שאנחנו נמצאות פה באיזושהי טיטאניק, ואם תהיה לנו עוד אישה בוועדה לבחירת שופטים או עוד פחות אישה זה ממש לא הסיפור

נעה פינטו:  הסיפור פה הוא השתלטות פוליטית של הקואליציה שהיא קואליציה גברית מאוד על הוועדה לבחירת שופטים ועל מערכת המשפט, והפיכה של מערכת המשפט, ריקון של התפקיד של מערכת המשפט כמי שאמור להגן על זכויות האדם של כולנו ועל זכויות אדם של נשים ושל הקהילה הגאה בפרט

נעה פינטו:      רוטמן וסמוטריץ' ולוין עסוקים מאוד בלהגיד שאנחנו יוצרות תבהלה

נעה פינטו:  לא יהיה פה סיפורה של שפחה, אתן מבהילות את הציבור

נעה פינטו:  קוראים לנו היסטריות

נעה פינטו:  אני רוצה להגיד שאנחנו לא היסטריות, אנחנו פשוט קראנו את ההסכמים הקואליציוניים

נעמה לזימי: ממש, ושמענו בקולם את כל האמירות לאורך כל השנים

נעה פינטו: לגמרי

נעה פינטו:  אנחנו קראנו את ההסכמים הקואליציוניים

נעה פינטו:  אנחנו קראנו את החקיקה, ויכול להיות שאם לא רציתם שנתקומם, הבעיה התחילה בזה שאפשרתם לנו ללמוד לקרוא

נעה פינטו:  ליתר דיוק, מישהי אחרת שקראה את ההסכמים הקואליציוניים היא עורכת דין רעות גלבלום שכתבה למכון זולת דוח מקיף על כל ההשפעות שאני ממליצה לעיין בו, ואני חושבת שמה שחשוב להבין זה שמהפכה המשטרית פה היא קודם כל לוקחת מאיתנו כלי דרמטי, חשוב במאבק שלנו לזכויות אדם ולזכויות נשים, והיא גם כלי של הקואליציה הזאת לממש את המדיניות שלה, את האג'נדה שלה, ואנחנו יודעות ויודעים ורואים שהאג'נדה של הממשלה הזאת היא אג'נדה אנטי-נשית ואנטי-להט"בית, ואנחנו יודעות שהממשלה הזאת מסכנת אותנו, מסכנת את הביטחון האישי שלנו, מסכנת את זכויות האדם שלנו, מסכנת את השוויון שלנו ואז גם לקחת מאיתנו את הכלי בשביל להגן על עצמנו מולה

נעה פינטו:       אנחנו יודעות ומבינות שהצעדים האלה מסוכנים פי שניים לכל מי שהיא גם חלק מאוכלוסייה מוחלשת, מסוכנת לנשים פלסטיניות שנמצאות תחת כיבוש שהולך ומעמיק תחת הממשלה הזאת, לנשים שחיות בעוני, לנשים חרדיות, לנשים מזרחיות

נעה פינטו:  אם את גם אישה וגם מתוך אוכלוסייה מוחלשת אחרת, את נמצאת בסכנה כפולה

נעה פינטו:       אסור לנו רק לחלום על עצירה של המהפכה המשטרית

נעה פינטו:  אסור לנו רק לחלום על עצירה של הצעדים הקשים והמסוכנים שהממשלה הזאת מקדמת

נעה פינטו:  מותר ואפשר וצריך לחלום על שוויון מלא, ומותר וצריך ואפשר לחלום על מציאות טובה יותר מזו שהייתה פה לפני הממשלה הזאת

נעה פינטו:  תודה רבה

נעמה לזימי: תודה רבה, נעה

נעמה לזימי:  תודה על כל מה שאתם עושים בעת הזו

נעמה לזימי:      אנחנו נעבור לטל הוכמן, מנהלת קידום מדיניות, שדולת הנשים, ואחר כך לאמרי זגורי מהקהילה הגאה

טל הוכמן: תודה רבה גבירתי היושבת-ראש על הדיון הממש חשוב הזה

טל הוכמן:  אני אפתח ואגיד שאתמול בבוקר נפטרה אישה מפצעיה, ורה פלצינטה, אחרי שבוע שהיא אושפזה לאחר שבן הזוג שלה ככל הנראה היכה אותה בראשה

טל הוכמן:  הוא כרגע חשוד ברצח

טל הוכמן:  זו האישה השביעית שנרצחת מתחילת השנה ואנחנו רק במרץ

טל הוכמן:      אנחנו בשדולה רואות קשר הדוק בין הסיפור של אלימות כלפי נשים למה שקורה עכשיו בממשלה, קידום החקיקה הדורסנית הזאת שמאיזושהי סיבה אפשר לעשות אותה בכזאת מהירות, אבל את הפיקוח האלקטרוני לוקח עשור לקדם, וגם עכשיו השר בן גביר דורש תיקונים ואיזונים למיניהם כי אוכלוסיית התוקפים צריכה יותר זכויות בחקיקה

טל הוכמן:       נאמר על ידי רבות וטובות לפניי את הסכנות שאנחנו מזהות בחקיקה

טל הוכמן:  מה שיש לי להגיד זה שאני סומכת טוב מאוד על מי שאמר לנו לסמוך עליו, על סמוטריץ' ושמחה רוטמן

טל הוכמן:  אני סומכת על זה שהם ירחיבו את בתי הדין הרבניים ואת הסמכויות שלהם

טל הוכמן:  זה לא משנה בכלל שנשים חרדיות ממשיכות להיפגע בכל ערכאה, בכל נושא, ועכשיו אם נכניס גם את נושא של דיני עבודה, אנחנו נראה פגיעה נוספת

טל הוכמן:  אצלנו בקווים הפתוחים בדיני עבודה 40% מהפניות שלנו הן של נשים חרדיות ואנחנו מאוד דואגים מזה

טל הוכמן:       אני גם סומכת עליהם שהם ימשיכו בקמפיין השקרי שלהם סביב אי חתימה על האמנה הבין-לאומית לאלימות כלפי נשים

נעמה לזימי: ואי העברת איזוק אלקטרוני

טל הוכמן: בדיוק כפי שציינתי

טל הוכמן:  אני סומכת עליהם שהם יעבירו את חוק צניעות בכותל, עד חצי שנת מאסר, ואני סומכת עליהם שהם יטפלו בתופעה הכי חשובה לטפל בה כרגע, שזה תלונות השווא ספציפית רק סביב אלימות מין ואלימות במשפחה

טל הוכמן:  לא סתם אלה העבירות שנבחרו, שיותר מ-90% מהנפגעות הן נשים כמובן

טל הוכמן:  אנחנו עוקבות בדאגה מוחלטת סביב הסיפור הזה ועושות כל מה שביכולתנו גם בוועדת חוקה וגם פה

טל הוכמן:  תודה רבה

נעמה לזימי: תודה רבה, טל

נעמה לזימי:      אמרי זגורי, אתה תהיה אחרון חביב מאוד

אמרי זגורי: אני אגיד דברים מאוד בקצרה ואשתדל לא לחזור על הדברים שנאמרו כאן

אמרי זגורי:  סופר פה על מקרים פרטניים

אמרי זגורי:  אני ברשותכן וברשותכם אביא כמה נתונים מהדוח שפרסמנו השבוע באגודה למען הלהט"ב על להטבופוביה בשנה החולפת

אמרי זגורי:  נתחיל מזה שרבע מהדיווחים מגיעים מחודש נובמבר סביב קמפיין הבחירות וסביב הרכבת הממשלה

אמרי זגורי:  רבע מהדיווחים של שנה שלמה מגיעים מחודשיים שצופים פני עתיד, לממשלה שקמה כאן

אמרי זגורי:  יש עלייה של פי חמש בדיווחים שמגיעים על פגיעות במרחב הציבורי, פי שמונה בבתי עסק, אפרופו חוק האפליה שברח לקואליציה לפני שהם העבירו את הרפורמה ונחשפו כוונותיהם האמיתית

אמרי זגורי:  עלייה של 53% על דיווחים על להטבופוביה בקרב אנשים על הקשת הטרנסית, שהם האנשים והנשים הראשונות להיפגע

אמרי זגורי:  רק השבוע התבשרנו שעוברי אורח מצאו אישה טרנסית בת 30 בתל אביב, דקורה ומחוסרת הכרה

אמרי זגורי:  עוד לא ברור על איזה רקע, אבל הדברים האלה הם אמיתיים

אמרי זגורי:  אלה האנשים הראשונים שנפגעים

אמרי זגורי:  אנחנו עומדים בחזית של המאבק בגאווה באמת ולוקחים אותו על כתפינו, אבל יש לו משמעויות בשטח

אמרי זגורי:      חשוב להזכיר שאנחנו לא יושבים רגל על רגל וישראל היא מדינה שוויונית ללהט"ב והכול פה יפה ונחמד

אמרי זגורי:  עדיין אפליה בדיור היא חוקית

אמרי זגורי:  טרנסיות, טרנסים, הומואים, לסביות, ביסים לא מצליחים למצוא דירות גם בתל אביב

אמרי זגורי:  הרבה מהדיווחים על אפליה בהשכרת דירה מגיעים מתל אביב וזו אפליה חוקית

אמרי זגורי:  גם נשים יחידניות, גם אתיופים

אמרי זגורי:  אפליה באימוץ, אפליה בנישואין שעוד אין בארץ

אמרי זגורי:  אנחנו צריכים לנסוע רחוק ולהתחתן ללא המשפחות שלנו

אמרי זגורי:  יש ועדה אחת לאישור ניתוחים להתאמה מגדרית בישראל, רק בשיבא והתור מאוד ארוך

אמרי זגורי:       טיפולי המרה שאנחנו כל הזמן אומרים שהם כאילו הוצאו מהחוק, הם לא הוצאו מהחוק

אמרי זגורי:  טיפולי המרה הם חוקיים בישראל

אמרי זגורי:  יש חוזר מנכ"ל של משרד הבריאות שלא מאפשר לפסיכולוגים ואנשים שמקבלים רישוי ממשרד הבריאות לבצע טיפולי המרה

אמרי זגורי:  הם מתקיימים בשמות שונים, באופנים שונים על ידי אנשים שעדיין עושים אותם ומצלקים אנשים, וחשוב גם בהזדמנות הזו שאנחנו נלחמים על מה שיש, להזכיר עדיין את מה שאין

אמרי זגורי:  תודה רבה על הוועדה הזו

נעמה לזימי: תודה רבה, אמרי

נעמה לזימי:       עורכת דין מירי נחמיאס ממרכז רפורמה דת ומדינה, בזום

נעמה לזימי:  אני רק אומרת, אני חייבת להקריא את הסיכום שיהיה לפרוטוקול ולכן אנחנו נעצור אחרי דקה

מירי נחמיאס: היי, בוקר טוב ותודה רבה על הדיון החשוב הזה

מירי נחמיאס:  המרכז הרפורמי לדת ומדינה מוביל מזה שנים ארוכות את המאבק נגד התופעה הפסולה של הדרת נשים מהמרחב הציבורי גם באמצעות פעילות משפטית וגם באמצעות פעילות - - -      

נעמה לזימי: מירי, אין לך קליטה, אני ממש מצטערת, כי תיכף יבוא שומר ויוציא אותי ואני צריכה להקריא סיכום דיון

מירי נחמיאס: תודה

נעמה לזימי: חברים, אני קודם כל מודה מאוד על השותפות והדיון הענייני והחשוב ועל הדברים החשובים שנאמרו פה

נעמה לזימי:  אני אקרא את סיכום הדיון כדי שנספיק את הכול

נעמה לזימי:  אנחנו נוציא מכתב רשמי מהוועדה לכל הגורמים שאנחנו נציין פה היום, ונדאג לקבל תשובות ולעקוב אחרי הכול

נעמה לזימי:       הוועדה מתנגדת להחלשת כוחו של בית המשפט באופן שיוביל לפגיעה ביכולת ההגנה על זכויות מיעוט, ביניהם נשים ולהט"ב

נעמה לזימי:  הוועדה מוטרדת מיצירת כוח בלתי מוגבל של הממשלה, תוך הפרת מערכת הבלמים והאיזונים עם הרשות השופטת והרשות המחוקקת

נעמה לזימי:      הוועדה מתנגדת לפרקטיקות של טיפולי המרה, טיפולים שהובילו להתאבדויות וצלקות נוראיות של אנשים, ורואה צורך בהוצאתם מהחוק

נעמה לזימי:  הוועדה תבדוק התערבות עמותות הפועלות להמרה נגד עמותות לזכויות נשים ולהט"ב, וכן את תקצובן

נעמה לזימי:  הוועדה קוראת למאבק כולל של כלל הקהילות, לשמירה על זכויות של כל קהילה באשר היא, לזכות לשוויון בתחומי החיים השונים בישראל

נעמה לזימי:  הוועדה מודאגת מהנתונים המצביעים על עלייה באלימות נגד טרנסים, לסביות והומואים ומגנה אלימות זו בכל פה, ובכלל כלפי הקהילה הגאה

נעמה לזימי:  הוועדה קוראת לרשויות ולעומדים בראשן לקחת אחריות ולפעול למיגור אלימות זו

נעמה לזימי:       נבדוק מה הן סמכויות הוועדה לפעול מול בתי הדין הרבניים על רקע העדויות הקשות שעלו בדיון הוועדה, וגם על רקע החוק החדש, הרחבת הסמכויות והמגמות

נעמה לזימי:  הוועדה שותפה לדאגה מפגיעה בזכויות נשים וילדים בבתי הדין האלה על רקע הרפורמה המשפטית, על רקע הרחבת הסמכויות והיעדר הפיקוח על הפסיקות והפגיעה שלהן

נעמה לזימי:       הוועדה מוטרדת מההפרדה המגדרית ורואה פסול בהפרדת אירועי ילדים ואימהות מילדיהן, אבל בכלל בהפרדה מגדרית, ומבינה את המגמות של הפרדה במרחב הציבורי ובאירועים ובמתן שירותים, ועד כמה זה לא רק פוגע בחברה הכללית

נעמה לזימי:  זה פוגע גם בחברה החרדית והחברה הדתית ומייצר עוד אמצעי דיכוי פנים-חברתיים שעלינו לדאוג מהם ולהבין שהייצוג שלנו צריך להיות לכולם

נעמה לזימי:      הוועדה רואה חשיבות בייצוג נשים, ובטח הממשלה הזו אנו באמת רואות מה קורה בממשלת מיעוט נשים, איך אנחנו ישר מושלכות ונפגעות וכמה החשיבות בהגדלת הייצוג ובזה שלא ידברו עלינו בלעדינו

נעמה לזימי:  מאוד חשוב

נעמה לזימי:       אני ממש מודה על כל מה שהיה כאן

נעמה לזימי:  אני גם רוצה להגיד, אנחנו יוצאות לפגרה עוד מעט

נעמה לזימי:  בזמן הזה נצטרך להתארגן ולהבין איפה המאבקים שיש לנו, גם להביא לפה לכנסת ובכלל

נעמה לזימי:       אני רוצה להגיד משהו לאוכלוסיות שאיחדנו פה היום, נשים ולהט"בים

נעמה לזימי:  אנחנו באמת כוח

נעמה לזימי:  אני זוכרת את המחאה של הנוער נגד אפליית הקהילה הגאה וכמה הוא היה משמעותי בבחירות 2015, נכון?     

אמרי זגורי: איזה מהמחאות?     

נעמה לזימי: המחאה של בתי הספר שהיו יוצאים עם שלטים ופשוט לא נותנים להומופובים להגיע לדבר בפאנלים

נעמה לזימי:  זה היה מדהים לראות בני נוער לוקחים עמדה סולידרית

נעמה לזימי:  פה אנחנו חווים כבר את פשעי השנאה, את גילויי האלימות, את מה שבעצם חלחול ונרמול הדה לגיטימציה מייצרים, אז אני קוראת כן לעמוד על המקום הזה כי יש לנו כוח לשנות, וכמובן נשים, אנחנו כוח

נעמה לזימי:  אנחנו צריכות לזכור שלמרות שמנסים לדכא אותנו אנחנו רוב באוכלוסייה

נעמה לזימי:  אנחנו האימהות, האחיות, הילדות, הסבתות, המטפלות בכל המקצועות החיוניים

נעמה לזימי:  אנחנו מחזיקות את כל השירותים החברתיים במשק

נעמה לזימי:  אי אפשר בלעדינו ואנחנו לא ניתן שיפגעו בנו, יראו בנו נחותות ויצרו את צעדינו

נעמה לזימי:  אני באמת מאמינה שאנחנו כוח שאי אפשר לשבור אם רק נעבוד חכם ויחד ונחוש

נעמה לזימי:  אבי מעוז כבר לא בתפקידו

נעמה לזימי:  צריך לזכור שזה היה תולדה של מאבק כי לא ספרו אותנו, ושהמחאה ברחובות של נשים באדום היא מחאה שכבר חוצה גבולות, והיא אוניברסלית וגלובלית ומדהימה, והיא אומרת שלכל אישה יש מקום ויש קול, ואנחנו אתכן, אז תודה רבה ולא נרפה